Benarkah Malaysia Pinjamkan RM900 Juta Kepada Filipina Bagi Jayakan Sukan SEA Manila 2019?

Sukan SEA 2019 di Filipina belum membuka acaranya dengan rasmi tetapi sudah panas ceritanya dengan sikap tuan rumah yang gagal menyiapkan segala fasiliti.

Tidak reda dengan situasi acuh tidak acuh sikap tuan rumah, Filipina kini dilaporkan telah meminjam wang daripada bank Malaysia bagi membiayai Sukan SEA kali ini.

Khabar ini hadir sendiri daripada mulut Pemimpin Minoriti Senat Franklin Drilon dimana beliau berkata hampir RM900 juta biaya Sukan SEA di Filipina hadir daripada bank Malaysia.

Dana yang diperlukan oleh tuan rumah untuk menjayakan Sukan SEA kali ini adalah RM1.3 bilion dan sekitar separuh daripada dana hadir daripada pinjaman bank tersebut.

Pinjaman itu akan meninggalkan Filipina dengan beban hutang sekitar 5 tahun untuk dilangsaikan kepada bank Malaysia.

Drilon sebelum ini terkenal dengan suara lantangnya yang terus menerus mengkritik acara Sukan SEA di negaranya sendiri.

Beliau sebelum ini mengkritik kerajaan Filipina yang sanggup menghabiskan sekitar RM4 juta bagi membina tempat menyalakan obor Sukan SEA.

Pihak Berkuasa Penukaran dan Pembangunan (BCDA) menafikan dakwaan bahawa mereka telah meminjam daripada bank Malaysia bagi menjayakan Sukan SEA 2019.

BCDA dalam satu kenyataan menyatakan bahawa segala dana Sukan SEA di Filipina telah melalui Akta Peruntukan Am yang diluluskan oleh pihak Kongress dan melalui perbelanjaan syarikat pemaju sendiri iaitu MTD Group.

Dalam satu kenyataan yang dimuat naik oleh BCDA menyatakan bahawa segala fasiliti yang dibina menjelang Sukan SEA Manila 2019 telah dibangunkan melalui perjanjian usaha sama antara BCDA dan MTD Group.

Untuk rekod, sehingga sekarang tiada apa-apa bayaran telah dilakukan oleh pihak BCDA kepada MTD Group kerana kedua-duanya termaktub di dalam perjanjian yang menyatakan bahawa segala bayaran akan berlaku apabila segala projek telah selesai dan telah diterima oleh BCDA.

Manakala sumber terdekat kami juga menyebut bahawa pihak MTD Group telah melaksanakan projek ini melalui sumber pembiayaannya sendiri dan BCDA menafikan bahawa wujud satu perjanjian pinjaman kewangan bagi melaksanakan projek ini.

Bagi Ketua Penganjur Sukan SEA, Alan Peter Cayetano, persoalan dana itu hadir daripada mana tidak sepatutnya timbul kerana segala pembiayaan telah digunakan dengan cekap dan cermat.

Walau bagaimanapun, BCDA menegaskan bahawa dana yang diperolehi daripada mereka bukanlah daripada pinjaman mana-mana bank, tetapi melalui perbelanjaan pihak pemaju iaitu MTD Group.

Filipina sebelum ini telah terpalit dengan isu fasiliti yang tidak lengkap. Klik pautan di bawah untuk membaca.

Ini Keadaan Semasa Rizal Memorial Stadium, 7 Jam Sebelum Sepak Mula Acara Bola Sepak Sukan SEA 2019


Benarkah Mangkuk Lauk Corningware ‘Vintage’ Mencecah Harga Ribuan Ringgit?

Ketika kisah Corningware vintage viral dijual sehingga USD6,000 tempoh hari, ramai orang kelam kabut buka almari dapur dan hubungi mak dan nenek masing-masing kat kampung tanya ada lagi ke tak set mangkuk Corningware ni.

Semua pun dah tersenyum sorang-sorang sebab bakal jadi kaya sekelip mata, betul tak?

Ya, memang betul! Saya pun tak terkecuali, haha.

1. Harga asalnya hanya dijual pada harga RM400-RM600 sahaja untuk 1 set.

2. Kalau ianya betul-betul original, dibuat dari Amerika Syarikat dan yang betul-betul vintage ada nombor siri di bahagian bawah pemegang dia. (Haaa..cuba cek tengok.)

3. Ianya boleh digunakan untuk masak terus atas dapur gas dan boleh dihidangkan terus atas meja tanpa perlu tukar ke bekas yang lain pula.

4. Pernah jadi trend satu ketika dahulu golongan mak-mak siap buat kutu beramai-ramai lagi semata-mata nak beli set mangkuk ini.

5. Kalau tanya mak or nenek kita, confirm dia tak bagi jual set mangkuk ni. Letak la harga berapa-berapa pun. Sayang kot, hehehe..

6. Kelebihan paling best pada set mangkuk ni adalah walaupun dah berusia berpuluh-puluh tahun, ianya masih kelihatan macam baru. Betul tak?

Setelah saya buat kajian di online dan merujuk kepada pakar barang antik, ini kesimpulan  yang saya dapat buat.

Sebenarnya eBay seller tersebut cuba memanipulasikan harga tersebut sahaja. Sebab kalau betul-betul ‘rare’ dan ramai orang nak, mestilah ramai orang ‘offer’ or ‘bid’.

Pakar barang antik yang bernama Adam Zimmerman berkata, walau rare macamana pun, harga utk setiap unit mangkuk ini hanya bernilai USD100 – USD150 sahaja.

Sangat mustahil ada orang sanggup bayar sehingga USD6,000 untuk barangan macam ni sekalipun ianya sudah berusia lebih 30 tahun.

Saya sendiri pun lihat, tiba-tiba ramai je orang Malaysia dah mula listing kat Ebay dan Lazada dengan harga RM1,000 ke atas.. Belum jumpa lagi yang betul-betul dijual secara ‘real’. Yang dummy banyak.

Jadi? Berhuhu la kita semua yang ada simpan set mangkuk ni. Boleh simpan dalam almari semula ya.

p/s: Apa-apa pun, ini adalah sekadar pendapat peribadi dari saya berdasarkan kajian saya sendiri. Kalau ada yang betul-betul terjual tu, memang rezeki anda.

Baca perkongsian kami mengenai mangkuk lauk Corningware yang kembali menjadi topik hangat selepas harganya dikatakan mencecah sehingga ribuan ringgit sebelum ini melalui pautan di bawah.

Set Mangkuk Klasik Kembali Jadi Buruan, Cecah Harga Ribuan Ringgit Di Internet

Status Halal Diragui, Ini Penjelasan Pejabat Mufti Mengenai Set Pinggan Mangkuk ‘Bone China’


Benarkah Mematikan Aplikasi Smartphone Mampu Menjimatkan Bateri?

Sudah menjadi kebiasaan buat sebahagian besar daripada kita yang lebih selesa untuk mematikan aplikasi setiap kali selepas penggunaan smartphone. Berbekalkan alasan untuk menjimatkan bateri, ramai yang kerap mematikan aplikasi secara force close untuk mengelakkan daripada aplikasi running secara background.

Bagi mendapatkan kepastian adakah aktiviti ini mampu menjimatkan bateri atau tidak, The Verge telah mengeluarkan sebuah video pendek serta mendapat maklum balas daripada jurutera Apple, Craig Federighi untuk mendapatkan kepastian. Tonton video ini untuk melihat jawapannya. Mungkin selepas ini anda perlu ubah tabiat anda menggunakan smartphone.


Benarkah Pelajar CGPA 2.5 Lebih Pandai Hidup Daripada CGPA 4.0

Nota Editor: Penulisan ini ditulis oleh Tuan Muhammad Farid Wajdi. Kesimpulan yang kami dapati daripada penulisan ini, haruslah kita sentiasa merendah diri dan berusaha – tidak kira betapa tinggi atau rendah hidup kita pada masa yang lalu.

Orang selalu cakap yang budak yang dapat CGPA 2.5 sebenarnya lebih pandai dan bijak daripada budak CGPA 4.0.

Budak-budak yang cemerlang ni, mereka dapat cemerlang sebab:

Mereka fokus dalam kelas, pergi kelas setiap hari, pergi tutorial tanpa ponteng, pergi kelas awal waktu, assignment buat kemas-kemas, exam mid sem buat bersungguh-sungguh, belajar untuk kuiz macam belajar untuk final, belajar untuk ujian 5 markah macam belajar ujian 50 markah,
masuk persatuan, masuk pertandingan, dan betul-betul beri komitmen pada aktiviti kokurikulum.

Dalam kelas main handphone, ponteng kelas, ponteng tutorial, masuk kelas lambat gila, nama pensyarah pun tak kenal, assignment buat last minit, exam mid sem meniru, kuiz meniru, kuiz 5 markah langsung tak belajar, tidur lambat bangun lambat, ada masa lapang pergi dating dengan awek, persatuan tak nak masuk, kelas kokurikulum pun tak nak pergi, dan entah semua benda berkaitan universiti kita tak peduli.

Akhirnya, bila kita dapat keputusan tak bagus, dan dia dapat keputusan bagus, argument kita dengan sombongnya kata,

“Alaaa.. Budak cemerlang macam tu, pandai belajar je. Kat luar nanti, fail jugak.”

Alahai, macam power sangat pulak kita ni dibandingkan dengan mereka.

Tahu tak yang Tuhan akan berikan nikmat yang lebih kepada hambaNya yang lebih usaha?

BACA: Kesan Buruk Jangka Panjang Kerana Meniru Masa ‘Exam’

BACA Lagi: Nasihat Usahawan Ini Tentang Berhenti Belajar Untuk Berniaga Sangat Jujur Dan Menarik Perhatian

LIKE dan FOLLOW Vocket di Facebook serta Instagram


Benarkah Perniagaan Orang Melayu, Legoland Dan SilTerra Akan Berkubur? Bagaimanakah Ini Terjadi?

Mendirikan perniagaan dibumi Malaysia memang seronok. Namun dalam keseronokan tersebut banyak kisah yang duka kita tak tahu. Terutamanya yang terjadi kepada peniaga Melayu dan beberapa syarikat besar yang di ambang kejatuhan.

Mari kita baca beberapa kisah yang mungkin boleh dijadikan pedoman buat kita.

CABARAN dan tekanan yang dihadapi oleh peniaga Melayu di Kuala Lumpur bukan calang-calang. Ia adalah realiti.

Saya tidak mengharapkan usahawan Melayu akan terus bertongkat sepanjang masa. Namun, kita harus sedar kita bukan seperti peniaga Cina, yang dibantu oleh masyarakat dan mentor-menti mereka sendiri.

Cara mentor-menti peniaga Cina itu lebih berkesan daripada yang dilakukan oleh sistem kerajaan. Oleh kakitangan kerajaan yang memakan gaji.

Ikuti keluhan seorang peniaga Melayu, bekas wartawan dan kemudian berjinak-jinak dengan bisnes, yang bukan besar pun. Dia cuba bertahan berniaga di pusat beli-belah Alamanda, Putrajaya – tapi akhirnya gagal lalu mati.

“Sedekad lalu saya pernah menghadiri satu majlis di restoran Kelantan Delights di Suria KLCC dan menemui secara peribadi pemiliknya, Juhaidi Yean Abdullah. Itu ialah hari terakhir beliau berniaga di pusat beli-belah gred A itu sebelum diarah keluar dan diambil alih sebuah restoran makanan Korea.

Acara makan itu agak emosional dan Juhaidi kelihatan sebak apabila ramai rakannya termasuk dari kelompok yang dilabel ‘ultranasionalis’ UMNO datang memberi kata-kata semangat. Namun hakikatnya nasib beliau tiada siapa yang peduli.

Maklumlah BN baru saja menang besar PRU-11 pada 2004 ekoran rakyat teruja melihat peralihan kuasa daripada Tun Mahathir Mohamad kepada Tun Abdullah Ahmad Badawi.

Apabila saya ceritakan kepada Juhaidi bahawa isteri saya baru membuka sebuah kedai telekomunikasi Celcom di Alamanda Putrajaya, yang turut diuruskan Suria KLCC; beliau bangga kerana ada juga anak Melayu memasuki kompleks gred A. Tetapi Juhaidi memberi nasihat agar ‘bersiap sedia’ untuk menjadi seperti beliau.

Hakikatnya Kelantan Delights bukan gagal kerana ia sudah beroperasi dengan rekod cemerlang di Suria KLCC selama 10 tahun namun akhirnya tewas kerana isu kadar sewa keterlaluan. Sebelum itu kecoh juga apabila kedai Levi’s Dockers milik peniaga Melayu pun terpaksa keluar dari situ atas perkara yang sama.

Suria KLCC kini hanya ada 10 buah kedai milik Melayu daripada keseluruhan 380 buah atau 2.6% walaupun diuruskan Petronas, sebuah GLC yang sepatutnya menjaga orang Melayu.

Hari ini selepas 10 tahun, kata-kata Juhaidi itu ada asasnya dan kini giliran saya pula terpaksa ‘angkat kaki’ keluar dari Alamanda Putrajaya.

Memang sedih lihat keadaan ini tetapi hidup perlu diteruskan atau jika saya ‘berdegil’ masih lagi di situ atas prinsip maruah Melayu, mungkin saya sekeluarga bakal mati kebuluran. Maka lebih baik keluar cari tempat lain meskipun selepas ini jumlah peniaga Melayu di situ hanya tinggal tujuh daripada 282 buah kedai atau 2.5%.

Bermula daripada sewa serendah RM2,500 ketika Alamanda Putrajaya dirasmikan 10 tahun lalu oleh Tun Abdullah, kini kadarnya cecah RM30,000 sebulan. Sebelum saya, ada beberapa lagi peniaga Melayu keluar dari situ termasuk yang paling kontroversi, butik Zaida; antara kedai perintis ketika kompleks itu dibuka pada 2004.

Meskipun hayat kedai saya cuma 10 tahun, saya bangga dapat beri khidmat bukan saja kepada warga Putrajaya, bahkan Perdana Menteri, Najib Tun Razak dan beberapa menteri Kabinet yang sering ke kedai saya untuk bayar bil mereka antaranya Zahid Hamidi, Husni Hanadzlah, Shafie Apdal dan Hishammuddin Hussein. Juga personaliti terkenal TV AlHijrah, Ustaz Don serta Datuk Bandar KL, Ahmad Phesal; yang saya kenali secara peribadi ketika beliau jadi YDP Majlis Perbandaran Pulau Pinang dan saya wartawan Kosmo! di biro Pulau Pinang pada 2005. Beliau malah berbangga kerana ada juga anak Melayu jadi tauke kedai Celcom.

Sekadar rekod, dianggarkan ada kira-kira 2,000 kedai Celcom di seluruh Lembah Klang tetapi bilangan dimiliki orang Melayu tidak mampu pun untuk bentuk satu pasukan bola sepak. Bayangkanlah apabila Celcom anjurkan majlis berbuka puasa untuk peniaga Melayunya, jumlah kerusi lebih banyak daripada orang yang hadir!

Ironi, jika Celcom buat majlis sambutan rumah terbuka Tahun Baru Cina, dewan ballroom hotel terkemuka pun boleh penuh sesak hampir hendak runtuh dibuatnya. Ia sekali gus menunjukkan majoriti besar peniaga kedai Celcom bukannya Melayu walhal 99% pelanggan perkhidmatan Celcom pula adalah orang Melayu!

Di mana silapnya? Maka saya teringat antara pantun popular lama yang sering disebut Ahmad Phesal sewaktu di Pulau Pinang dahulu sehingga beliau terkenal prihatin dalam isu kebajikan peniaga Melayu negeri itu: Pulau Pinang negeri baharu, Francis Light jadi raja, Kalau dikenang kisah lalu, Boleh mengalir air mata.

Sekurang-kurangnya saya bangga dengan Petronas kerana 99% pengusaha stesen minyak itu di seluruh Malaysia adalah Melayu. Fikirkan secara isu strategik apa bakal terjadi jika ada pihak sabotaj bekalan minyak terutama musim perayaan, Petronas jadi penyelamat apabila stesen syarikat itu terus setia berjasa kepada rakyat.

Tetapi bagaimana pula dengan kedai Celcom jika talian selular itu disabotaj? Keadaan teruk apabila orang Melayu sendiri sabotaj kedai saya sampai berkempen memburukkan Celcom.

Malangnya peniaga Melayu pula jatuh muflis apatah lagi dikelilingi peniaga bukan Melayu dalam kawasan majoriti bukan Melayu. Masyarakat Cina sanggup bantu peniaga bangsa mereka maju dan pejam sebelah mata jika perkhidmatan kurang memuaskan atau harga dijual di kedai itu lebih mahal berbanding kedai Melayu.

Jika kes ini berlaku di Suria KLCC, mungkin kesannya tidak ketara dengan mengambil kira kadar sewa, kos sara hidup dan demografi masyarakat lebih kelas antarabangsa. Malangnya apabila peniaga Melayu terpaksa ‘bungkus’ di Alamanda, maka ia beri gambaran pelik kerana berada di kawasan 99% Melayu.

Dengan hasil jualan yang tidak mampu bayar sewa kedai, peniaga Melayu mungkin perlu ada modal besar untuk tampung defisit hasil. Cara tradisional ialah buat pinjaman tetapi bank-bank di Malaysia sekarang lebih ketat atau liat syaratnya seolah-olah mereka sudah habis wang untuk beri pinjaman kepada peniaga Melayu.

Jika berterusan, dibimbangi tiada lagi orang Melayu minat berniaga kerana cukup sukar buat pinjaman untuk modal pusingan. Alasan standard bank kononnya akaun tidak cantik, banyak komitmen dan 1001 dalih lagi walhal memang logik orang susah mesti buat pinjaman tetapi bank pula lihat peniaga Melayu itu sebagai bermasalah.

Pilihan lain ialah ambil contoh stesen minyak Petronas yang sebahagian besar diurus oleh pihak koperasi tidak kira daripada kesatuan sekerja, badan berkanun, institusi pengajian tinggi atau GLC. Sewajarnyalah koperasi berfungsi menyelamatkan kedai Celcom milik Melayu terutama dari segi suntikan kecairan modal pusingan.

Sedihnya, tiada koperasi tunjuk minat melabur secara langsung dalam kedai Celcom milik peniaga Melayu atau paling kurang pun bentuk rakan niaga dengan cara jalin usaha sama (JV) atau konsortium. Mungkin agaknya bisnes kedai Celcom tidak glamor atau margin untung kecil berbanding stesen minyak Petronas.

Langkah terakhir ialah memohon bantuan zakat di bawah asnaf gharimin atau orang berhutang. Tetapi kaedah ini paling sukar kerana badan zakat lazimnya akan beri alasan seolah-olah memang tidak mahu bantu pun contohnya kriteria tidak layak jika ada parabola Astro, kereta besar 2,000 cc atau tinggal di rumah kos tinggi.

Pada mereka definsi orang susah mestilah rumah pemohon itu kecil, tiada cakera Astro di bumbung dan pandu kereta Kancil. Barang kali mereka terlupa waktu peniaga Celcom Melayu itu senang, merekalah yang rajin bayar zakat pendapatan, perniagaan malah bantu pihak surau, sekolah tahfiz dan seumpamanya.

Namun setelah peniaga Islam Celcom itu jatuh miskin, tiada siapa peduli. Di manakah keadilan sistem zakat? Hendak harap peniaga Celcom bukan Islam bantu masyarakat Islam menunaikan tanggungjawab sosial, janganlah mimpi! Akhirnya hilanglah lagi pembayar zakat apabila ramai peniaga Celcom beragama Islam makin pupus.

Hakikatnya dalam bisnes ada kala untung dan ada tika rugi. Peniaga Melayu Celcom memerlukan ihsan kerajaan untuk bertindak sebagai fasilitator (pemudah cara) dan bukannya moderator (orang perantara). Inilah rahsia kejayaan ramai orang Melayu sebagai pengusaha stesen minyak Petronas tetapi tiada pula di Celcom.

Kepada semua pelanggan Celcom di Putrajaya yang sering datang berurusan ke kedai saya di Alamanda, terima kasih atas jasa kalian membantu peniaga Melayu. Saya mohon maaf andai kata sepanjang 10 tahun lalu ada perkhidmatan kurang memuaskan dan berharap kenangan selama sedekad itu menjadi memori yang kekal abadi.”

BENARKAH cukai taman-taman tema di negara ini akan dinaikkan sebanyak 25 peratus?

Kadar itu cukup tinggi. Jika ia dinaikkan, siapa yang akan melawat ke taman-taman tema seperti Legoland, KidZania, Hello Kitty Town atau di Genting Highlands, Sunway Lagoon, Berjaya Times Square Theme Park dan sebagainya?

Lagipun taman-taman tema itu banyak dikunjungi oleh kanak-kanak. Orang dewasa pun berkunjung untuk merehatkan minda atau bersama-sama keluarga.

Cukai taman-taman tema itu dimansuhkan pada 2005 bagi menggalakkan industri itu di negara ini berkembang. Namun, industri memberitahu, ia ditarik balik pada Januari tahun ini.

Dengan kenaikan duti 25 peratus itu, dalam kes-kes tertentu ia akan lebih mahal daripada Universal Studios di Singapura.

Jadi jika itu berlaku, maka taman-taman tema kita akan menjadi taman hantu yang tidak akan dikunjungi dan mati seperti taman tema terawal di negara ini iaitu Mimaland di Batu 12 Gombak.

Perlu diingatkan banyak daripada taman-taman tema yang baharu diwujudkan di negara ini, terutamanya di Johor membabitkan kos yang amat tinggi. Risiko untuk mereka mengalami kerugian dan tutup kedai amat besar, jika langkah ini diteruskan.

Difahamkan, kuasa mengutip cukai itu terletak dalam bidang kuasa kerajaan negeri.

Alasan kerajaan negeri ialah mereka tidak dapat hasil daripada pembinaan taman-taman tema ini.

Tetapi sedarkah mereka bagaimana sesuatu taman-taman tema itu telah mencetuskan kesan rangkaian dan rantaian ekonomi di kawasan setempat dari segi pekerjaan dan lain-lain?

Singapura, Thailand dan Brunei adalah antara negara-negara yang mengecualikan cukai ke atas taman-taman tema mereka. Langkah itu sekali gus merancakkan lagi industri itu.

Adakah Malaysia mahu melangkah ke belakang?

SAYA diberitahu sebuah syarikat semikonduktor milik Khazanah yang cukup terkenal, SilTerra Malaysia Sdn. Bhd., akan dijual. Semua kakitangannya termasuk jurutera-juruteranya sedang resah.

Ada yang berkata syarikat itu mempunyai potensi yang besar dan perlu diselamatkan. Pakar-pakar dalam industri melahirkan rasa sedih dengan cadangan penjualan itu.

Difahamkan syarikat yang terletak di Kulim Hi-Tech itu merupakan syarikat pembuatan cip yang dimiliki 98 peratus oleh Khazanah. Ia akan dijual kepada pemain semikonduktor dari China.

Saya tidak tahu sejauhmana Khazanah akan cuba menyelamatkannya. Difahamkan syarikat itu mengalami kerugian terkumpul berjumlah RM1.7 bilion sejak 2011.

Kita berharap dengan kepakaran dan otak-otak yang ada di Khazanah, syarikat itu akan dapat diselamatkan. Sekali gus kepakaran tempatan juga dapat diselamatkan.


Benarkah Proton Kini Di Tangan China?

Sebilangan orang kita senang dipancing. Letak sahaja tajuk “China’s Geely to Acquire Proton”, “Proton di tangan China” dan letak gambar PM di sebelah, maka reaksi orang kita akan jadi “Woi! Semua nak jual dekat China, lepas ni nak jual apa lagi?!”

Kecelaruan minda berlaku apabila media tidak profesional dalam mengguna istilah ekonomi dan perniagaan, dan pembaca tidak kritikal terhadap maklumat yang diterima.

Ada beza antara ‘merger, ‘acquisition’, ‘strategic alliance’ dan ‘joint venture’.

‘Merger’ itu penggabungan dua syarikat untuk membentuk syarikat yang baru. Contoh ‘merger’ adalah seperti DaimlerChrysler hasil penggabungan Daimler (Jerman) dan Chrysler (Amerika).

‘Acquisition’ ialah pembelian sebuah syarikat oleh syarikat yang lain, contohnya seperti pembelian Lotus (UK) oleh Proton (Malaysia). ‘Acquisition’ berlaku apabila syarikat pembeli mempunyai ‘controlling stake’ atau majoriti saham. Semasa Proton membeli Lotus pada tahun 1996, Proton mempunyai 80% pegangan saham.

‘Strategic alliance’ (rakan kongsi) merujuk kepada kerjasama antara dua syarikat, contohnya seperti kerjasama Nissan (Jepun) dan Renault (Perancis) di mana Renault mempunyai 44% pegangan saham dalam Nissan.

‘Joint venture’ (JV) pula merujuk kepada projek/entiti berasingan yang diusahasama oleh dua syarikat yang mempunyai hubungan rakan kongsi, misalnya Daihatsu Perodua Engine Manufacturing Sdn. Bhd. yang diwujudkan secara bersama oleh Daihatsu (Jepun) dan Perodua (Malaysia). Selalunya saham JV dibahagikan 50:50.

Geely hanya acquire stake dalam Proton, bukan acquire Proton. Dua istilah yang berbeza membawa konotasi yang cukup berbeza. Proton tidak dimiliki Geely. Menurut perjanjian, hubungan Proton dan Geely adalah rakan kongsi untuk mewujudkan JV. Proton masih pemegang saham majoriti (50.1%) yang berkuasa dalam pengurusan. Macam mana pula boleh kata Proton di tangan Geely?

Kalau nak meroyan pun, meroyanlah dekat orang yang betul. Kerajaan (melalui Khazanah Nasional Berhad) sudah lama “divest” dari Proton. Proton sekarang dimiliki oleh DRB-HICOM yang dimiliki oleh Etika Strategi Sdn. Bhd. yang dimiliki oleh Tan Sri Syed Mokhtar Al-Bukhary. Pergilah mengadu.

Bukan tak boleh soal, tapi nak menyoal pun kena bijak, misalnya tanyalah apakah impak perjanjian ke atas industri rantaian tempatan seperti alat ganti. Bukan main sebut “jual” “jual” “jual” sahaja.

Sedangkan media memainkan isu jual beli, perjanjian tersebut menyasarkan pengeluaran 500,000 kenderaan menjelang tahun 2020, peluang bagi Proton untuk ‘rebadge’ kereta Volvo dan peluang Proton untuk menembusi pasaran China. Itu semua bakal menaikkan semula jenama Proton.

Kalau nak kaitkan dengan keselamatan negara, Geely ini tiada kena mengena dengan kerajaan China. Geely adalah antara syarikat yang jarang (‘rare’) di mana kerajaan China tidak mempunyai pegangan saham di dalamnya.

Waktu tahun 2004, GIC (tabung pelaburan kerajaan Singapura) membeli saham Proton, itu baru merisaukan. Tak dengar pula royanan masa itu. Sebab waktu itu belum ada Facebook.

Proton sendiri merupakan hasil hubungan rakan kongsi antara Proton dan Mitsubishi Motors (30% pegangan saham pada tahun 1983). Tak dengar pula orang kata jual negara ke Jepun. Sebab waktu itu media dikawal rapi, kita hanya cakap yang baik-baik sahaja tentang Jepun, bersama-sama pandang ke Timur, walaupun di Amerika pun orang sudah risau tentang kuasa ekonomi Jepun.

Bukan tak boleh jadi nasionalis atau proteksionis, boleh. Jangan risau, Proton masih jenama negara dan masih dimiliki oleh warganegara Malaysia, dan bakal dihidupkan kembali sebagai jenama yang disegani.

Baca lagi: Geely Beli Proton? Sebelum Marah, Ini Anda Kena Tahu


Benarkah Pusat Beli Belah eCurve Akan Ditutup Sepenuhnya Pada 31 Mac Ini?

eCurve Mutiara Damansara adalah salah sebuah pusat membeli belah yang sudah lama bertapak di Lembah Klang.

Terbaharu, heboh di media sosial bahawa pusat membeli belah yang menghubungkan The Curve dan IKEA ini bakal ditutup pada 31 Mac nanti.

Berita ini mula dilaporkan oleh Malaysia Shopping Mall di laman Facebook mereka sejak semalam lagi.

Ia turut mendapat perhatian ramai netizen apabila kebanyakan daripada mereka menitipkan mesej terakhir sambil mengimbau kenangan di sana.

Malaysia Shopping Mall melaporkan bahawa melalui penyewa premis di sana, difahamkan bahawa pusat membeli itu akan ditutup sepenuhnya bermula 31 Mac nanti.

“Semoga tetap kuat untuk semua penyewa dan pemunya premis, masa sukar tidak akan kekal selamanya, mari bersatu dan berjuang,” katanya pada hantaran yang dimuat naik semalam.

Tidak pasti apakah ini laporan yang sahih atau pun tidak, namun ia pasti memberi kesan kepada mereka yang membesar di sekitar kawasan Damansara.

Untuk rekod, The Vocket sudah pun menghubungi pihak eCurve untuk mendapat maklumat lanjut mengenai isu ini, tetapi masih belum mendapat sebarang maklum balas.

Kemaskini : Malay Mail dalam laporannya menyatakan bahawa laporan mengenai penutupan eCurve adalah benar setelah salah seorang penyewa di sana sudah mula mengosongkan premis mereka.

Pemilik kedai dobi, Rebecca Chong, mengatakan bahawa beberapa kedai telah memilih untuk menghentikan operasi kerana mereka tidak mendapat pelanggan di tengah wabak tersebut.

Terdahulu, rakyat Malaysia serta bekas hos kongsi kenangan indah bersama ntv7. Klik pautan di bawah untuk membaca.

Rakyat Malaysia Serta Bekas Hos Kongsi Kenangan Indah Bersama ntv7


Benarkah Rakyat Singapura Lebih Kaya Berbanding Rakyat Malaysia Bila Bersara?

Umum tahu bahawa Singapura melangkau jauh meninggalkan Malaysia dalam banyak bidang. Tidak kira ekonomi mahupun teknologi, jiran kita adalah Singa yang memimpin Asia Tenggara.

Sedang rakyat Malaysia sedang berjuang untuk menaikkan gaji minimum ke tahap yang lebih tinggi, Singapura sudah lebih dahulu buat dan rakyat mereka bakal menikmati S$1,500 atau RM4,500 sebulan.

Terbaharu, melalui nukilan saudara Radzi Tajuddin pengasas Hi Home dan bekas ahli lembaga pengarah Perbadanan Stadium Malaysia, beliau berkata Malaysia sebenarnya jauh ketinggalan bukan sahaja bab gaji, tetapi juga simpanan pada hari tua.

Menurutnya, simpanan rakyat Malaysia dan Singapura menjelang umur persaraan ketinggalan jauh disebabkan beberapa faktor antaranya adalah disebabkan kadar gaji, sumbangan KWSP dan CPF serta sistem yang diguna pakai.

Berikut adalah tulisan saudara Radzi Tajuddin.

Aku terbaca artikel menarik dari The Edge. Asasnya tentang perbandingan dana persaraan rakyat Malaysia (Kumpulan Wang Simpanan Pekerja – KWSP) dengan warga Singapura (Central Provident Fund – CPF).

Kalau tengok data yang dikongsi oleh Hi WEALTH, kita memang ketinggalan jauh kalau nak dibandingkan dengan Singapura.

Paling mudah, kita ambik contoh umur 55 tahun umur bersara. Umur 55 tahun, median simpanan KWSP rakyat Malaysia adalah kurang dari RM40,000.

Pada umur yang sama, median simpanan persaraan warga Singapura adalah sekitar S$230,000. Itu dalam SGD (S$), bukan Ringgit Malaysia (RM). Nak nilai RM, kalilah dengan 3.

S$230,000 kalau ditukar ke RM dah jadi dekat RM700,000.

Kena faham yang pada umur tersebut, kebanyakan  warga Singapura dah ada rumah sendiri.

Paling kurang pun, mereka dan ada sebuah apartment HBD.

Ada yang tanya, macam mana median CPF lebih tinggi berbanding EPF? Macam tidak masuk akal.

Pertama, dari segi matematiknya, gaji di Singapura lebih mahal.

Ogos lepas, Singapura dah semak semula yang kadar gaji minimum yang ditetapkan adalah S$1,500 (RM4,500).

Memang tak boleh nak bandingkan sebab gaji minimum di Malaysia dalam Ringgit hanyalah RM1,200

Kedua sebab sumbangan CPF mereka tinggi – sekitar 37% (17% dari employer + 20% dari pekerja sendiri).

Sebagai perbandingan, Malaysia punya EPF lagi rendah, 21% sahaja dari jumlah gaji pokok (12% dari employer + 9% dari pekerja sendiri).

Kalau kita rasa potongan KWSP banyak, cuba bayangkan macam mana warga Singapura rasa bila tengok slip gaji, mesti sakit.

Ketiga, sistem CPF adalah lebih kompleks dan fleksibel berbanding EPF.

Tidak seperti akaun EPF kita yang ada Akaun 1 dan Akaun 2, CPF lebih kompleks sebab ada 3 + 1 akaun berbeza.

Untuk CPF, mereka ada 3 akaun asas; Ordinary Account (dana persaraan, beli rumah, insurans dan pelaburan), MediSave Account (kesihatan), Special Account (untuk hari tua dan pelaburan kewangan).

Kalau dah cecah umur 55 tahun, akaun Retirement Account (bayaran pencen bulanan) akan dibuka.

Jadi kalau tengok, selain dapat dividen CPF sekitar 5-6% setahun, warga Singapura sebenarnya dibenarkan menggunakan simpanan hari tua mereka untuk pelaburan.

Dalam erti kata lain, mereka bukan sekadar menyimpan, tapi duit simpanan itu juga ‘bekerja’ untuk jana lebih banyak duit.

Apabila kita gabungkan semua faktor ini, memang tidak pelik kenapa jumlah simpanan persaraan rakyat Malaysia akan lebih rendah – lagi-lagi bagi yang terpaksa keluarkan i-Sinar, i-Lestari dan i-Citra.

Cukuplah kita kalah banyak benda dengan Singapura, takkan bab bersara pun kita kalah jugak?

Kita taknak lagi 20-30 tahun, M40 yang ada hari ni akan menjadi warga tua yang miskin sebab dana persaraan tak cukup. Something needs to be done.

P/S: Baru-baru ini, Singapura dinobatkan sebagai bandar kedua paling mahal untuk tinggal di dunia, selepas Tel Aviv. Bab tu kita biar Singapura sahaja yang lawan dengan Israel untuk tempat teratas.

Hanya 3% pencarum mampu untuk tanggung persaraan menurut KWSP. Untuk bacaan lanjut, klik pautan di bawah.

Hanya 3% Pencarum Mampu Untuk Tanggung Persaraan Menurut KWSP

Pelaburan Lain KWSP Dalam Dan Luar Negara Yang Rakyat Tidak Tahu

Admin ‘LHDN Cari Siapa Hari Ini?’ Basuh Orang Atasan Dan Nyatakan 18 Tuntutan


Benarkah Remaja Punk Ini Presiden Indonesia Suatu Ketika Dahulu?

Dua tiga hari yang lalu tular sebuah gambar di Instagram dan Twitter tentang gambar seorang remaja berbaju kumpulan punk rock Sex Pistols. Dikatakan remaja berkenaan adalah Presiden Indonesia, Joko Widodo sewaktu mudah dahulu.

Menurut seorang warga Indonesia dengan nama Agan Harahap, beliau bertemu dengan salah seorang lama dalam scene punk rock di Indonesia. Lelaki berkenaan mempunyai satu album yang terkandung gambar-gambar individu yang pernah aktif dalam dunia punk rock dan menjadi insan yang berjaya ketika mereka semakin berusia.

Salah satunya gambar seorang remaja yang sangat mirip Joko Widodo. Gambar ini kemudiannya menjadi bualan dan dikongsi oleh orang ramai terutamanya anak muda Indonesia yang sentiasa memandang tinggi kepada Joko Widodo atau lebih mesra dikenali sebagai Jokowi.

Namun semuanya terungkai apabila tuan punya badan sendiri memberi respon terhadap gambar ini. Menerusi satu posting di laman rasmi Facebook Presiden Joko Widodo, Jokowi berkata remaja di dalam gambar itu bukan dirinya.

Dalam tulisannya, beliau menambah beliau tidak ‘sekacak’ itu semasa muda. Beliau lebih suka ke hutan bersama rakan dan mengenal alam. Beliau turut berkongsi satu gambar di mana beliau sedang menggoreng mee bersama teman di hutan.

Tidak dinafikan Jokowi sememangya seorang yang sukakan muzik metal antaranya Metallica dan Lamb Of God. Jadi gambar ini tampak legit dan remaja berkenaan memang iras Jokowi.

Pengajaran yang boleh diambil di sini adalah jangan mempercayai seratus peratus perkara yang dikongsi di media sosial. Walaupun gambar ini memang cool jika ianya memang Jokowi, perlu semak dahulu kesahihannya.

Agan juga sudah memohon maaf di laman Facebooknya kerana membuat kenyataan yang salah di Facebook. Jadi siapa yang kongsi posting Agan beberapa hari yang lalu, ini ceritanya yang sebenar.


Benarkah Sikap Terlalu Berhati-Hati Pemandu Wanita Punca Kesesakan Lalu Lintas?

Topik yang sering menjadi bualan pemandu di jalan raya, antara pemandu wanita dan lelaki yang mana lebih teruk? Jika menurut tanggapan majoriti pemandu di Malaysia, sudah tentu mereka berpendapat bahawa pemandu lelaki lebih cekap berbanding perempuan.

Sebagai wakil kepada pemandu-pemandu lelaki kacak di Malaysia, saya bersetuju dengan kenyataan tersebut setelah diukur dengan pengalaman sendiri. Namun, sebaliknya bagi pemandu wanita. Kesimpulan daripada ini, jantina tidak memainkan peranan yang menjadi ukuran adalah sikap pemandu itu sendiri.

Memetik laporan oleh Presiden Persatuan Automotif Malaysia, Datuk Aishah Ahmad, tabiat memandu antara pemandu lelaki dan wanita sebenarnya hampir sama sahaja. Bahkan, pemandu wanita lebih cermat dan berhati-hati menyebabkan mereka lebih selesa memandu dengan kadar perlahan berbanding pemandu lelaki.

Persoalannya, adakah terlalu berhati-hati atau lembap?

Merujuk kenyataan Datuk Aishah Ahmad lagi, sikap berhati-hati pemandu wanita ini boleh dilihat ketika mereka memandu di kawasan berbahaya seperti di simpang dan memotong di selekoh. Namun tidak dinafikan, perbuatan ini kadang-kala menyumbang kepada kesesakan lalu lintas. Tetapi dari sudut yang lain, ianya lebih selamat.

Dalam pada itu, pemandu wanita dikatakan lebih beretika berbanding pemandu lelaki. Hal ini adalah disebabkan sifat semulajadinya yang amat mengambil berat terhadap keselamatan termasuk ketika memandu.

Cuma masalahnya, majoriti pemandu wanita kurang keyakinan diri apabila memandu dan kerap diburu perasaan seperti akan dilanggar kenderaan lain, cepat panik serta risau akan perkara yang belum terjadi.

Mengenai kemalangan pula, kadar kemalangan yang membabitkan pemandu lelaki adalah lebih tinggi berbanding pemandu wanita. Hal ini disebabkan 2 perkara. Yang pertama adalah, pemandu lelaki lebih ramai berbanding wanita dan yang kedua kerana sikap sambil lewa.

Beliau turut berkata, kebayakan pemadu muda lebih agresif terutama mereka yang baru memiliki lesen memandu.

Akhir kata, semua pemandu tidak kira lelaki ataupun wanita haruslah memainkan peranan penting. Patuhi peraturan jalan raya, memandu dengan berhemah agar tidak membahayakan keselamatan diri sendiri dan orang lain. Sedikit tambahan, tidak semestinya wanita cantik yang pakai foundation mahal-mahal boleh pandu kereta dengan bagus.

BACA JUGA: Wanita Ini Pandu Keretanya Masuk Tasik Kerana Terlalu Percayakan GPS


15 Perkara Yang Anda Perlu Tahu Mengenai SUV Baharu Proton X90

Proton baru sahaja mengumumkan ketibaan model kereta utiliti sukan SUV yang serba baharu menerusi model X90. Model ini telah diperkenalkan dengan nama rasminya Proton X90 2023.

Dengan pengumuman tersebut, sudah pasti terdapat sejumlah perubahan di samping informasi menarik berkaitan kereta Proton SUV baru ini. Jadi, kami kongsi 15 informasi menarik yang anda boleh ketahui berkenaan SUV Proton X90 serba baharu ini.

1. Proton X90 2023 ini merupakan SUV tiga baris tempat duduk yang pertama menggunakan enjin hibrid ringan daripada syarikat itu.

2. Proton X90 merupakan model ketiga di dalam siri X Proton dan bakal ditawarkan dalam empat varian utama iaitu Standard, Executive, Premium dan Flagship.

3. Penggunaan enjin hibrid ringan pada kali ini adalah sebagai usaha Proton memasuki pasaran Kenderaan Tenaga Baharu (NEV) bagi penawaran teknologi enjin hijau yang membantu mengurangkan pelepasan karbon sebagai standard baru dalam mobiliti mampan.

4. Proton X90 serba baharu ini juga adalah SUV dalam segmen-D dengan engin 1.5l TGDI bersama trenkuasa Sistem Motor Listrik Sinergi (EMS) 48V serta bateri lithium-Ion 48V menjana kuasa 190PS dan 300Nm dengan transmisi dwi-klac 7 (DCT).

5. Model X90 ini hadir dengan ruang kargo sehingga 2,050 liter sekaligus menjadikan ia lebih pratikal bagi keperluan muatan atau penumpang.

6. Antara perubahan rekaan yang dibawakan termasuklah struktur jeriji yang diinspirasikan daripada corak songket serta busur Ethereal yang telah direka semula, diikuti dengan silhoutte berotot pada bahagian sisi SUV tersebut.

10. Model ini turut dilengkapi dengan sejumlah ciri keselamatan terkini termasuklah Sistem Bantuan Pemandu Termaju (ADAS), Amaran Trafik Melintas Belakang (RCTA), Amaran Pelanggaran Belakang (RCW) dan Sistem Informasi Papan Tanda (TSI).

11. Ruangan dalaman pula hadir dengan ciri meter LCD 10-inci digital sepenuhnya dan sistem infotainment bersaiz 12.3-inci untuk varian Flagship bagi menyerlahkan penampilan yang lebih ekslusif.

12. Kereta ini telah diuji lebih 1.2 juta kilometer dalam tempoh 36 bulan sejak ia dibangunkan.

13. Model ini hadir dengan suspensi belakang multi-link yang ditala mengikut keadaan permukaan jalan raya di negara ini.

14. Untuk kemudahan pengguna, terdapat ciri buka dan kunci automatik ketika berdekatan kereta dan juga mempunyai sistem pintu belakang berkuasa pintar yang boleh membuka pintu belakang dengan pengaktifan tanpa sentuhan.

15. Proton X90 2023 ini bakal ditawarkan dengan enam pilihan warna iaitu putih, kelabu, perak, coklat, merah delima dan biru laut.

Kami juga menyediakan beberapa gambar rasmi kereta SUV X90 baharu ini untuk tatapan semua. Dari segi visual, kereta SUV ini tampak ekslusif di bahagian rekaan luaran di samping lengkap dengan kemasan dalaman yang moden seperti barisan sebelum-sebelumnya.

Sama-sama kita nantikan pengumuman harga rasmi dan juga pembukaan sesi tempahan beserta harga jualan yang akan diumumkan dalam masa terdekat ini. Proton juga bakal mengadakan sesi pra-tonton untuk para pelanggan yang berminat melihat dengan lebih dekat X90 ini bermula 8 April 2023


Benarkah Singapura Negara Paling ‘Perfect’ Di Dunia?

Selesai satu isu timbul pula satu lagi isu baharu yang dibuat oleh Nas Daily melalui video terbaru yang telah dimuat naik pada hari Isnin yang lalu. Video ini bertajuk ‘The Almost Perfect Country’.

Dalam video ini beliau menceritakan bahawa Negara Singapura merupakan negara paling sempurna yang beliau pernah lawati sepanjang beliau melancong di seluruh dunia. Adakah benar dakwaan Nas ini? Kami ada bertanyakan perkara ini kepada teman yang berada di Singapura.

Kebanyakan penduduk Singapura bersetuju kos sara hidup yang sangat tinggi antara sebab menetap di Singapura adalah sangat mencabar. Hal ini sekaligus telah membuatkan mereka terpaksa bekerja (walaupun sudah berumur) dan banyak menghabiskan masa di tempat kerja.

Selain itu, negara mereka juga ternyata mempunyai beberapa peraturan yang tidak masuk akal. Dikatakan negara mereka telah memasang sebanyak 3 juta buah kamera CCTV di kawasan bandar mereka. Kawalan yang begitu ketat juga telah menyebabkan mereka tidak mempunyai privasi dan menjadikan rakyatnya hidup ibarat robot.

Bagi kami video ini hanya menggambarkan sebahagian sahaja kehidupan rakyat di sana kerana Nas hanya datang sementara dan bukannya menetap terus sebagai rakyat Singapura. Sekiranya beliau mengatakan bahawa Singapura merupakan tempat menarik yang boleh dilawati sebagai pelancong, kami setuju.

Di ruangan komen video ini juga turut mendapat reaksi pelbagai. Antaranya komen daripada seorang guru dari Malaysia, VSundrram. Beliau berpendapat walaupun Nas mengatakan beliau tidak ‘dibayar’ untuk membuat video berkenaan Singapura, dengan terhasilnya video ini ianya terlalu jelas sebenarnya beliau dibayar. Malah lebih menarik Nas sendiri dapat berjumpa dengan Perdana Menteri Singapura, Lee Hsien Loong.

Jika benar Singapura membayar Nas membuat promosi tentang negara berkenaan, mereka memilih influencer yang tepat untuk menceritakan tentang negara Singapura. Tetapi untuk rakyat Malaysia yang lebih mengenali ‘perangai sebenar’ segelintir rakyat Singapura, video oleh Nas di Singapura sangat one sided.

Beliau pun sudah tidak lagi berada di Singapura dan semoga di masa hadapan, Nas akan terus menghasilkan konten yang menarik; tidak seperti sebahagian video tentang Singapura yang terlalu ‘menjual’.

Sebuah pesawat perisikan Israel yang terbang ke Singapura melalui ruang udara Malaysia menjadi tandi tanda tanya. Baca lagi pada pautan di bawah.

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura

Kegigihan Nas Daily Terbalas, Beliau Kini Boleh Masuk Malaysia Selepas Dapat Pasport Ini

Nas Daily ‘Mohon Maaf’, Adakah Ia Ikhlas?


Benarkah ‘Stone Ice Cube’ Ini Boleh Jadi Pengganti Ais?

Dalam minggu lalu, kecoh tentang satu produk ini yang dikhabarkan boleh dijadikan pengganti untuk ais batu. Ianya satu produk yang anda boleh beli di Daiso dan ianya memang diperbuat daripada batu yang sebenar.

Jadi disebabkan rasa ingin tahu, kami ke Daiso untuk membeli sendiri produk Stone Ice Cube ini. Hebatnya ianya sold out di sebahagian cawangan Daiso dan kami dapat beli batu ais ini di Daiso One Utama. Di sini pun produknya hampir-hampir sold out.

Dalam penerangan pada produk ini, sebelum menggunakan batu ini anda perlu membasuhnya terlebih dahulu dan kemudiannya menyejukkannya selama paling minimun 3 jam untuk kesan yang maksima.

Jadi selepas 3 jam berlalu apa yang terjadi kepada batu ini? Ya, batu ini jadi sangat sejuk tetapi dapatkah ia mengekalkan kesejukan seperti ais biasa?

Jawapannya tidak. Kami cuba masukkan batu ini di dalam gelas berisi air suam dan air tersebut jadi sejuk. Tetapi hanya sedikit sahaja. Selepas dibiarkan beberapa minit, batu ini pun hilang sejuknya dan air pun jadi seperti biasa sahaja.

Betul la orang kata negara Jepun ni negara yang lebih maju dari negara lain. Aku je ke yang baru jumpa benda alah ni. HAHA nanti dah tak payah beli ice cube dah, nak air sejuk terus je letak ice cube ni and boleh recycle.👍🏻😂 pic.twitter.com/v7gd8sUcCB

Jadi untuk menjadikan batu ini sebagai pengganti ais, ianya tidak sesuai kerana ianya tidak dapat mengekalkan kesejukan seperti ais. Pada pandangan kami, kami rela minuman kami ditimbuni ais dan dibiarkan ianya melarut dalam minuman.

Satu lagi, batu ini tidak mungkin boleh digigit seperti ais biasa. Jadi keseronokkan minum air sejuk dengan ais itu lebih nikmat apabila ais dapat digigit. Kalau beli batu ini, gigi anda yang hancur jika gigit.

Untuk mencuba konsep batu ini, jika rumah anda lesung batu cuba sejukkan lesung batu ini semalaman dan esok harinya, masukkan ke dalam jug minuman anda.

Jadi pada pandangan kami, Stone Ice Cube ini mungkin berguna (di Jepun mereka gunakan batu ini untuk sejukkan minuman wiski) tetapi dari segi kepuasan, ianya langsung tidak boleh lawan ais batu yang sebenar. Kami ada 8 ketul batu ini dan rasanya kami akan buat batu ini sebagai perhiasan sahaja.

Tambahan lagi, ianya tidak begitu praktikal untuk digunakan dalam kumpulan yang besar kerana saiz batu ini yang kecil. Jadi pada anda yang mungkin sudah membeli, adakah anda bersetuju dengan kami? Kalau anda beli lebih, buat main batu seremban pun seronok juga batu-batu ini.


Benarkah Susu Pisang Nilofa Mampu Kurangkan Obesiti?

Tidak cukup dengan tudung, kini Neelofa tampil dengan produk terbaharu iaitu minuman susu pisang yang dijenamakan sebagai Nilofa.

Sebut sahaja minuman susu pisang, pasti ada daripada anda yang sudah terbayang kelazatan minuman tersebut yang terkenal di Korea. Kiranya macam tidak lengkap jika ke Korea jika tidak cuba minuman tersebut.

Neelofa dah ready nak jumpa you all… you dah ready ker? We all tak sabar2 nak bagi you all taste NILOFA Banana Milk Sabtu nie… Sapa nak rasa banana milk minggu nie, angkat tangan!

A post shared by  NILOFA BUSINESS GROUP (@nilofa.hq) on Nov 19, 2019 at 2:16am PST

Terbaharu, kecoh di Twitter tentang iklan yang dipasarkan oleh minuman susu pisang Nilofa dimana mengandungi pelbagai khasiat. Menerusi iklan tersebut, susu pisang itu dikatakan mampu untuk mengurangkan obesiti, buang toksik daripada badan dan sebagainya.

Berikutan itu, rata-rata netizen mengatakan apa yang diiklankan adalah palsu kerana tidak mungkin minuman mengandungi gula yang tinggi memiliki khasiat sedemikian.

False advertising panggil banana milk is one thing, tipu pasal khasiat is another. Mana datangnya potassium n fibre tu kalau pisang pun takde? Also the sugar content is actually quite high takyah nak sesuai untuk diet sangat. Nak diet makan pisang! https://t.co/DZ01TquC5K pic.twitter.com/pYKGVV59R5

— DIVA JJ TERSOHOR (@arxxxxmand) November 28, 2019

Haiyooo boleh ke advertising mcm ni. Siap ckp boleh kawal insulin, kurang obesiti segala???? Padahal susu ngko pisang pun non hadooo?????

— Kak Jah Sungai Dua🤭 (@XXXbyefelicia) November 28, 2019

Susu pisang Nilofa is a scam, overclaim and crap product. Whoever sells and buys it is an idiot. https://t.co/EylkgUsXLG

— SyahrilShahiran ® (@FameMoon) November 28, 2019

Tak paham apa beza gula dgn gula tambahan? Gula jugak kan? Jumlah gula 9.2g/100ml , gula tambahan 5.6g/100ml. So jadinya gula 14.8g/100ml peh lagi tinggi gula dari coke dengan pepsi kot?? Baik aku minum pepsi ja 😂 https://t.co/X2BVkyOEiH

— samantha? (@nrlsabrinaaa) November 28, 2019

Produk yang menjanjikan kebaikan untuk kesihatan pastinya dapat menarik ramai pihak. Akan tetapi, jika ia tidak bermanfaat seperti yang diiklankan pasti akan mengecewakan penggunanya.

Apakah pendapat anda mengenai perkara ini? Anda mungkin berminat untuk ketahui tip untuk diet. Klik pautan di bawah untuk ketahui lebih lanjut.

9 Cara Ini Boleh Bantu Anda Berdiet Dengan Efektif

10 Tip Kekalkan Penurunan Berat Badan Setelah Penat Lelah Berdiet

5 Kekeliruan Yang Ditimbulkan Oleh Pakar Pemakanan ‘Jadian’, Ini Jawapan Balas Dietitian


Benarkah Tangga Warna-Warni Batu Caves Belum Dapat Kelulusan?

Baru-baru ini tular di media sosial mengenai wajah baharu tangga Batu Caves yang dicat dengan pelbagai warna ceria. Pembaharuan ini tentu sahaja bakal menjadi tarikan baharu di Kuil Sri Subramaniar Swamy.

Walaubagaimanapun, konservator Jabatan Warisan Negara (JWN) tidak begitu senang dengan pembaharuan berkenaan kerana dipercayai pihak pengurusan belum mendapat kelulusan sebelum pengubahsuaian dibuat. Difahamkan pihak pengurusan kuil perlu mendapatkan kelulusan mengikut Seksyen 40 Akta Warisan Kebangsaan 2005 kerana seperti sedia maklum kuil tersebut telah diiktiraf sebagai tapak warisan dunia pada tahun 2012.

Menurut kenyataan Ahli Dewan Undangan Kota Sentosa, G. Gunaraj pihak pengurusan kuil perlu menunggu kelulusan demi menjaga struktur asli tapak warisan tersebut.

Walaubagaimanapun, menurut Pengerusi Jawatankuasa Kuil Sri Subramaniar Swamy, Tan Sri R Nadarajah kerja-kerja mengecat tidak memerlukan kelulusan dari pihak Jabatan Warisan Negara tetapi hanya perlu mendapatkan kelulusan daripada Majlis Perbandaran Selayang.

Ironinya, Timbalan Pengarah Hal Ehwal Korporat MPS, Ahmad Fauzi Ishak berkata pihaknya tidak mempunyai rekod kerja di Batu Caves. Nampaknya masalah diperingkat jabatan yang berbeza antara yang menjadi konflik.


Benarkah Vladimir Putin Guna Singa Bantu ‘Lockdown’ COVID-19 Di Rusia?

Beberapa hari ini tular kisah presiden Rusia, Vladimir Putin yang dilaporkan melepaskan lebih 800 ekor singa dan harimau di jalanan sebagai salah satu langkah ‘brutal’ beliau dalam membedung wabak COVID-19 di Rusia.

Netizen merasakan perkara berkenaan sesuatu yang benar kerana setakat ini, Rusia yang mempunyai penduduk seramai 146 juta hanya mencatatkan 236 kes COVID-19.

Is this a wind up pic.twitter.com/sG4vnfnxAN

— Lord Sugar (@Lord_Sugar) March 22, 2020

#Covid_19#StayAtHomeVladimir Putin has given Russians two options.

You stay at home for 2 weeks or you go to jail for 5years. No middle ground.

RUSSIA: Vladimir Putin has Dropped 800 tigers and Lions all over the Country to push people to stay Home.. Stay Safe Everyone!! pic.twitter.com/vI1NSpe5TR

— Nasir Chinioti ناصر چنیوٹی (@_Chinioty) March 22, 2020

Tetapi gambar berserta caption yang tular sebenarnya adalah hoax dan palsu belaka. Berita palsu ini sangat popular di India, di mana populasi singa dan harimau adalah lebih banyak berbanding di Rusia.

Gambar berkenaan sebenarnya diambil dari laman Daily Mail. Singa berkenaan yang bernama Columbus dibawa ke jalanan untuk tujuan penggambaran satu produksi filem di Johannesburg.

Una persona mas que crea en lo de Rusia y los 500 leones sueltos y mi cuarentena será en el Lorenzo Ponce. https://t.co/1Pk1UzrYwX

— Eric Rodríguez F. (@suprmansincapa) March 22, 2020

Ketakutan terhadap COVID-19 telah mencetuskan pelbagai berita palsu dan ia dikongsikan berulang kali tanpa seorang pun sedar ia sebenarnya tidak benar. Sebenarnya Rusia tidak perlu menggunakan singa dan harimau pun kerana mereka sudah bersedia lebih awal dalam menangani COVID-19 ini.

Langkah awal Rusia ketika COVID-19 merebak ke seluruh dunia adalah dengan menutup sempadan mereka dengan China; sejauh 2,600 batu pada 30 Januari yang lalu. Rusia juga membuka zon kuarantin khas untuk rakyatnya yang dijangkiti COVID-19 bagi mengelakkan virus berkenaan merebak ke seluruh negara.

Rusia bukan sebuah negara yang ‘mesra pelancong’. Sepanjang Januari hingga Disember 2019, Rusia hanya menerima 5 juta pelancong. Jadi, keputusan mereka untuk lockdown  adalah keputusan yang bijak kerana mereka dapat mengawal siapa yang masuk dan keluar negara dengan lebih baik.

Hati-hati dengan apa yang anda baca dan kongsi di media sosial. Realitinya, adalah lebih efisien dan berkesan untuk menempatkan tentera dan polis untuk mengawal keadaan berbanding harimau dan singa di jalanan.

Israel baru-baru ini telah meminta bantuan negara Islam untuk menangani COVID-19 di negara berkenaan. Baca lagi tentangnya pada pautan di bawah.

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Datuk Bandar Di Itali Bertukar Nada Gangster, Nasihat Penduduk Yang Masih Berdegil

Panik Wabak COVID-19 Menular Di Sepanyol, Harga ‘Face Mask’ Melambung Kepada RM1,419


Benarkah Volkswagen Beetle Akan Tamat Pengeluaran? Ini 6 Fakta Penting Yang Anda Perlu Tahu

Bagi peminat kereta, Volkswagen Beetle bukanlah satu jenama yang asing. Model kereta ekonomi yang dihasilkan oleh pengeluar kereta Jerman Volkswagen (VW) ini mula dikeluarkan sejak tahun 1938 dan pengeluaran terakhirnya adalah pada tahun 2003 .Tahukah anda, Ini model yang original atau dikenali sebagai Original Beetle.

Volkswagen Beetle ini mudah dikenali sebagai kereta keluaran Volkswagen kerana bentuknya yang unik dan compact. Tapi tahun lalu, Volkswagen mengeluarkan kenyataan bahawa model The Beetle akan ditamatkan sepenuhnya pengeluaran pada tahun ini. Sedih pula, tetapi sebelum itu ini antara benda yang anda kena tahu tentang Volkswagen Beetle.

Kalau anda nak tahu, Volkswagen Beetle atau Bug ini mula mendapat nama rasminya 30 tahun lepas ianya dilancarkan. Lewat bukan? Sebenarnya kereta ini mula dikenali sebagai Porsche Type 60 sebelum ditukar kepada Volkswagen Type 1. Nama Beetle hanya diperkenalkan pada tahun 1968. Tetapi, waktu itu masyarakat seluruh dunia sudah start bagi nama-nama unik kepada Beetle sebab bentuknya yang menyerupai haiwan dan serangga.

Kalau di Indonesia, Hong Kong, Thailand dan Malaysia Volkswagen Beetle sering dirujuk sebagai kodok atau kura-kura.  Di Britain pula, nama Beetle tidak pernah digunakan secara rasmi kerana lebih dikenali sebagai “Type I”. malah di Jerman pun mereka panggil Kafer, kumbang dalam bahasa Jerman.

Manakala Brazil, Paraguay dan Uruguay ia dikenali sebagai Fusca, di Argentina, Chile, Colombia, Paraguay, Peru, Spain, Uruguay, El Salvador, Costa Rica dan Venezuela kereta ini dikenali sebagai Escarabajo serta di Republik Dominic ia dikenali dengan nama Cepillo yang bermaksud berus.

Walau apapun nama dia, satu dunia tahu yang kereta ini keluaran Volkswagen. Cool!

Benar dan ianya bukan mitos! Memang Volkswagen Beetle boleh terapung atas air tapi untuk beberapa minit jelah. Volkswagen Beetle boleh terapung atas air sebab bahagian bawah rekaan asal kereta disealed dengan keluli. Jadi, tiada bahagian yang terbuka di bawahnya. Sebab itulah kereta ini boleh terapung sekejap.

Volkswagen juga pernah mengeluarkan iklan yang claimed keretanya kedap udara dan boleh terapung. Tapi diakhir iklan, mereka jelaskan bahawa kereta itu hanya mampu terapung dalam waktu yang singkat sahaja.

Untuk pengetahuan anda The Beetle, generasi ketiga ni mendapatkan sentuhan Chris Lesmana seorang warganegara Indonesia. Jarang kan kita dengar pembabitan orang Asia dalam pembuatan kereta Eropah. Tetapi, Chris ini memang pencinta Volkswagen Beetle sejati tahu. Model Beetle tahun 1969 pun ada dalam simpanan beliau.

Masih mengekalkan bentuk asas Volkswagen Beetle, Chris telah menambah baik reka bentuk model ini dengan menambah hatchback dan lebih menjimatkan bahan bakar. Rekaannya diterima baik oleh pencinta Volkswagen dan jualan untuk jenama itu turut meningkat.

Mula dihasilkan pada tahun 1938, model asal Beetle menamatkan pengeluarannya pada tahun 2003 di Mexico. Ini menjadikan Volkswagen Beetle sebagai model kereta yang paling lama pengeluarannya dalam dunia automobil dan bertahan selama 65 tahun.

Bagi menghargai model kereta ini, original Beetle yang terakhir #21,529,464 telah menjadi salah satu kereta yang diletakkan di ruang pameran di Muzium Volkswagen Auto Wolfsburg, Jerman.

Yang ini memang tidak boleh dinafikan. Sebab sampai ke hari ini masih ada filem yang menggunakan model Volkswagen Beetle sebagai props mereka. Mungkin kerana cirinya yang unik serta sifat old school yang dimiliki, maka tidak hairanlah penerbit filem pun mencari model kereta ini.

Kalau di luar negara antara cerita yang famous menggunakan model Volkswagen Beetle ini mestilah filem Herbie yang memaparkan kisah perlumbaan kereta dan jangan lupa juga filem Bumblebee salah satu francais filem Transformers yang menyaksikan bagaimana sebuah Beetle kuning bertukar menjadi Bumbleebee. Epik habis.

Nampak simple, tapi tahukah anda iklan mengenai Volkswagen Beetle pada tahun 1960-an ini berjaya menjadi iklan terbaik di dunia! Hebat kan?

Walaupun tajuk yang diberikan ‘Think small’ dan grafiknya hanya sebuah kereta Volkswagen kecil berwarna hitam. Iklan cetak ini telah berjaya menarik perhatian orang ramai untuk membaca apa yang cuma disampaikan oleh Beetle. Ini merupakan satu kejayaan kepada Beetle kerana berjaya memberikan keinginan kepada pengguna kereta untuk membelinya. Kecil-kecil jangan disangka tidak berbisa!

Lepas ini sudah tiada lagi generasi baru Volkswagen Beetle yang akan dihasilkan. Walaupun model Original Beetle sudah lama berakhir sejak 2003. Model The Beetle berjaya menyambung legasinya dengan jualan melebihi setengah juta di seluruh dunia.

Sebab itu, peminat Volkswagen Beetle tidak boleh lepaskan peluang terakhir anda untuk memiliki kereta ini. Masih memilik ciri reka bentuk asal Beetle yang lama, The Beetle ini confirm lebih menonjol untuk anak muda kerana warnanya yang lebih menarik serta kuasa enjin turbonya yang pastinya memberikan anda kepuasan dalam pemanduan.

Bukan itu saja, Volkswagen Beetle jugak memiliki sistem penyaman udara dengan 2 zon Climatronic air, paparan skrin sentuh dengan app-connect serta tempat duduk kulit ‘Vienna’ yang menjadikan pemanduan anda lebih selesa.

Jadi, kalau anda berminat nak dapatkan Volkswagen Beetle ini anda boleh lah melayari laman rasmi Volkswagen. Harga kereta ini bermula daripada RM152,390 dengan ansuran bulanan RM 1,590 sebulan. Dengan ciri pemanduan dan model kereta yang unik, model Volkswagen Beetle ini merupakan antara kereta yang tidak boleh dilepaskan. Rugi anda nanti.


Benarkan Anak Berusia 10 Tahun Memandu Kereta, Ibu Bapa Serah Diri Pada Polis Selepas Video Tular

Sebelum ini, tular sebuah video memaparkan seorang kanak-kanak berusia 10 tahun memandu kereta kancil berwarna merah. Menerusi video tersebut, ibu kepada budak lelaki itu dikatakan telah terlambat untuk hantar anaknya ke sekolah.

Malah, di dalam kereta yang dipandu budak lelaki itu juga membawa kakak dan adiknya yang duduk di bahagian kerusi penumpang. Video tersebut telah meraih perhatian ramai dan mencetuskan kebimbangan.

Polis memang suka benda-benda viral ni. 😁 #bawahumur #memandu #kereta #tular

Susulan itu, sepasang suami isteri telah menyerahkan diri ke Ibu Pejabat Polis Daerah (IPD) Pontian, semalam selepas tular video anak mereka memandu kereta.

Menurut laporan, Ketua Polis Daerah Pontian, Superintendan Mohammad Shofee Tayib menyatakan bahawa Bahagian Siasatan dan Penguasaan Trafik (BSPT) IPD Pontian telah mengesan video tular bertarikh 10 Mei lalu Facebook (FB) yang dikongsi oleh sebuah akaun dan telah menjalankan risikan terperinci.

Hasil siasatan mendapati video berkenaan dipercayai dirakam oleh anak perempuan wanita terbabit yang berusia 11 tahun menggunakan telefon miliknya.

Menurut Mohammad Shofee, ibu bapa bersama tiga anaknya tampil serah diri ke IPD semalam. Ibu kepada tiga kanak-kanak berkenaan mengakui bahawa akaun TikTok yang memaparkan video berkenaan juga adalah miliknya.

Siasatan dijalankan di bawah Seksyen 42 Akta Pengangkutan Jalan (APJ) 1987 iaitu ibu bapa atau penjaga yang membenarkan kanak-kanak memandu kenderaan di bawah umur boleh didakwa di bawah Seksyen 33 Akta Kanak-Kanak (AKK) 2001.

Malah, pemilik kenderaan yang juga ibu atau bapa kanak-kanak berkenaan boleh disaman di bawah Seksyen 39 (5) APJ 1987.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Ini Semua Khurafat!’ – Dakwa Mandi Di Tasik Dayang Bunting Mampu Dapatkan Zuriat Cetus Perbincangan Netizen

Nahas 5 Pelajar USAS, Pemandu Treler Ditahan Untuk Siasatan


Benarkan Kanak-Kanak 9 Tahun Memandu Kereta, Pemilik Proton Saga Disaman Polis

Polis pada semalam menyaman pemilik kereta Proton Saga yang dipandu seroang kanak-kanak berusia 9 tahun dalam video tular baru-baru ini.

Tindakan saman itu dibuat mengikut Seksyen 111 Akta Pengangkutan Jalan 1987 (APK 1987) terhadap pemilik kerana membenarkan kenderaan terbabit dipandu kanak-kanak di bawah umur.

Video kanak-kanak berusia 9 tahun memandu Proton Saga itu sebelum ini tular di media sosial dan menerima reaksi pelbagai daripada netizen yang menontonnya.

Susulan daripada video tular itu, pihak polis kemudiannya menjalankan siasatan dan berjaya mengesan kanak-kanak dan kereta terbabit yang berada di Negeri Sembilan.

“Hasil siasatan awal mendapati kanak-kanak yang berusia 9 tahun itu memandu kereta berkenaan tanpa kebenaran dan pengetahuan bapanya yang berlaku di Kampung Bongek, Rembau,” jelas Ketua Polis Daerah Rembau, Deputi Superintendan Anuar Bakri Abdul Salam.

Selain saman yang dikeluarkan, pihaknya juga berkata menerima satu laporan polis dan akan membuka kertas siasatan mengikut Seksyen 31(1)(a) Akta Kanak-Kanak 2001 atas kesalahan pengabaian terhadap kanak-kanak.

Baca juga kisah penguat kuasa di Johor ini yang menerima tawaran jawatan tetap selepas aksinya menahan peragut sebelum ini tular di pautan di bawah.

Hero Tahan Peragut Ditawarkan Jawatan Tetap Oleh MBJB

Netizen Puas Hati Lihat Aksi Spontan Pegawai PBT ‘Flying Kick’ Peragut


Bencana Alam Di Asia Tenggara: Malaysia Dilanda Banjir, Filipina Diserang Taufan

Kesan bencana alam telah mengorbankan banyak nyawa dan memberi kesan kepada kehidupan manusia. Siapa sangka, hujan yang tidak berhenti turun pada Jumaat dan Sabtu minggu lalu telah menyebabkan kejadian banjir di kawasan Lembah Klang.

Selain daripada itu, bencana alam ini tidak hanya berlaku di Malaysia. Jiran Asia Tenggara kita, Filipina turut menerima kesan yang sama apabila dilanda dengan Taufan Rai. Dua bencana alam yang terjadi di Malaysia dan Filipina ini telah memaksa ribuan orang untuk berpindah malah telah menyebabkan kematian nyawa.

Gosh look at the devastation caused by Super Typhoon Rai. This is Movenpick Cebu. The bar by the sea was totally wiped out. 😔 pic.twitter.com/CJmokpAumh

Di Filipina, AFP menyebut lebih 300,000 orang terpaksa meninggalkan rumah dan resort tepi pantai ketika taufan super melanda Filipina pada Khamis lalu. Menurut siasatan polis, jumlah kematian akibat Taufan Rai di Filipina berjumlah 208 orang. Selain itu, seramai 52 orang masih hilang dan 239 orang cedera. Manakala organisasi Palang Merah Filipina melaporkan terjadinya kerosakan yang meluas di kawasan pantai negara tersebut.

Menurut laporan, taufan ini dikatakan antara yang terburuk pernah menjengah Filipina. Salah satu pulau yang paling teruk terjejas akibat taufan ini adalah Bohol di mana sekurang-kurangnya 74 orang maut. Manakala kerosakan yang teruk juga dilaporkan terjadi di pulau Siargao, Dinagat, dan Mindanao.

A super typhoon in the Philippines killed at least 375 people. About 500,000 fled their homes, many struggling to find water and villages "ripped to shreds."

Typhoon Rai is one of its deadliest storms ever, which scientists say are getting more extreme due to the climate crisis. pic.twitter.com/SHd69ppHj6

Di Malaysia pula, banjir besar telah menyebabkan beribu orang terkesan dengan kehidupan mereka dan terpaksa berpindah ke tempat yang selamat. Banjir yang berlaku di pusat bandar sekitar Lembah Klang direkodkan sebagai yang terburuk pernah terjadi. Dan kini, banjir mula merebak ke Pahang dan negeri-negeri lain di Malaysia.

Seramai 66,939 mangsa dipindahkan ke 466 pusat pemindahan sementara (PPS) banjir yang dibuka di Selangor, Pahang, Terengganu, Kelantan, Negeri Sembilan, Melaka, Perak dan Kuala Lumpur.

AREA DENGKIL RIGHT NOW !!! PLEASE SEND HELP NOW ! #DaruratBanjir pic.twitter.com/8kn3RpdFOu

— hanan | mengcraving lee know membercopy pc u (@linosjagi_) December 20, 2021

Bencana yang tercetus akibat hujan lebat yang turun sejak Jumaat dan Sabtu lalu telah mengakibatkan sungai dan empangan melimpah. Disebabkan kejadian tersebut, beribu orang dikatakan meninggalkan rumah mereka.

Menurut Sinar Harian, bencana alam kali ini bukan sahaja menghancurkan rumah. Malah mengambil nyawa orang apabila lapan mayat ditemukan di Selangor manakala Pahang mencatat jumlah korban seramai enam orang manakala empat lagi dilapor masih hilang dalam kejadian banjir lumpur di Telemong, Bentong.

This is my neighbourhood petang tadi. Bukit setongkol, taman cenderawasih Kuantan Pahang still needs our help #KuantanBanjir #DaruratBanjir pic credit to owner 🙏🏻 pic.twitter.com/rdAJWtRkNw

— seketul tintin (@nisa_fat) December 20, 2021

Kini, semua negeri di Malaysia sedang bersiap sedia untuk menghadapi situasi banjir. Namun cuaca panas beberapa hari ini memberi gambaran positif buat semua mangsa. Sekurang-kurangnya ia memberi kelegaan dan kegembiraan buat mereka yang terjejas dengan banjir.

Menurut pakar, kejadian bencana alam yang terjadi disebabkan hujan lebat yang turun di Banjaran Titiwangsa sehingga menyebabkan sungai-sungai di sekitar Selangor melimpah. Untuk bacaan lanjut, klik pautan di bawah.

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Terperangkap Dan Mahu Tingkatkan Capaian Bantuan, Netizen Lancarkan #DaruratBanjir Di Twitter

Sebahagian Cawangan Giant Di Lembah Klang Dan Selangor Kini Beroperasi Seperti Biasa


Isu Tersalah Cetak, Kenapa Bendera Begitu Bernilai Kepada Sesebuah Negara

Tahniah kepada pasukan negara yang telah berjaya merangkul pingat emas dalam temasya Sukan Sea kali ini. Selain daripada sukan Chinlone, isu tersalah cetak bendera Indonesia pada buku cenderamata pembukaan Sukan Sea 2017 juga menjadi topik yang hangat dibincangkan.

Perkara ini menyebabkan tercetusnya sedikit suasana tegang dikalangan rakyat Indonesia, yang mana majoriti daripadanya merasa kesal dan mengkritik kesalahan tersebut. Lebih hangat, isu ini bukan diusulkan oleh media tempatan sahaja, malah turut dijadikan bahan oleh media-media antarabangsa.

Sebagai sumber yang berpendirian tinggi serta tidak menyebelah pada mana-mana pihak, mari kita lihat isu ini melalui berberapa sudut pandangan.

Tersalah cetak bereti satu kesilapan yang tidak disengajakan. Namun begitu, Malaysia sebagai tuan rumah untuk temasya besar seperti ini haruslah lebih berhati-hati, ini bukan perkara kecil kerana ia melibatkan hubungan baik di antara kedua-dua buah negara.

Yang kedua, sepatutnya pihak yang bertanggungjawab perlu melakukan semakan secara terperinci terlebih dahulu sebelum buku-buku tersebut diedarkan secara rasmi. Ini adalah kesilapan yang baik Malaysia boleh belajar untuk masa akan datang.

Pembukaan #SEAgame2017 yg bagus tapi tercederai dg keteledoran fatal yg amat menyakitkan. Bendera kita….Merah Putih. Astaghfirullaah… pic.twitter.com/k92SlDdBqB

— Imam Nahrawi (@imam_nahrawi) August 19, 2017

Meskipun terdapat pelbagai komen pedas dari rakyat Indonesia berkenaan isu ini, namun, cara Menteri Olahraga Indonesia, Imam Nahrawi melontar rasa kecewa di laman twitter miliknya harus dipuji. Beliau tidak terus menghentam, sebaliknya menyulam dengan ucapan berupa puji-pujian terlebih dahulu. Ini adalah contoh adab menegur yang baik boleh kita ikuti.

Dalam mengekalkan hubungan baik kedua belah pihak, di sini rakyat juga memainkan peranan. Tahniah kepada rakyat Malaysia dan Indonesia yang mengambil langkah untuk tidak mengeruhkan lagi keadaan. Sikap toleransi yang dipamerkan ini adalah bukti bahawa kedua-dua pihak masih lagi mahu mengekalkan hubungan yang baik.

Baik, sebelum meletak apa-apa tanggapan terhadap isu ini, mari kita lihat kenapa bendera sebenarnya begitu bernilai kepada sesebuah negara.

Secara istilahnya, bendera adalah simbol yang mewakili negara, negeri, orang dan organisasi. Perkataan ‘bendera’ berasal daripada perkataan Portugis iaitu ‘bandeira’ bagi menggambarkan sepotong kain bercorak yang digunakan sebagai simbol sesebuah negara atau juga suatu entiti.

Dari sudut kenegaraan, bendera mempunyai nilai kedaulatan dan lambang maruah dan jati diri warganya. Justeru, kaedah dan atur cara penggunaannya perlu bersesuaian bagi menjaga nilai kedaulatan negara dan rakyatnya. Penggunaan dan kaedah yang salah boleh menjatuhkan martabat kedaulatan yang ada pada bendera negara berkenaan.

Jelas di situ, “penggunaan dan kaedah yang salah boleh menjatuhkan martabat kedaulatan yang ada pada bendera berkenaan (bedera mewakili negara)”. Jadi, adalah sifat lumrah bagi semua orang atau individu apabila berlakunya sesuatu perkara yang boleh mencalarkan imej atau menjatuhkan martabat, kedaulatan mereka.

Dalam hal ini, segelintir rakyat Indonesia yang ‘melenting’ apabila bendera yang menjadi kebanggaan mereka disalah cetak adalah perkara biasa. Ini bermakna mereka sangat cakna serta peduli tentang kedaulatan negara mereka. Pada masa yang sama, sikap ini melambangkan semangat nasionalisme.

Selepas insiden kesilapan yang tak disengajakan ini, Malaysia mengambil langkah tepat dengan membuat permohonan maaf secara terbuka kepada Indonesia. Perkara ini haruslah diterima secara positif oleh Indonesia terutama rakyatnya. Ini menunjukan Malaysia mengakui kesilapan tersebut dan masih mahu menjaga ikatan persahabatan yang terjalin antara kedua-dua negara.

Permohonan ‘maaf’ itu sendiri membuktikan Malaysia tidak bersifat ego. Selain daripada itu, Malaysia juga akan mencetak semula buku cenderahati tersebut sebagai tanda pendamaian dan menjaga hati Indonesia.

Mutakhir, Joko Widodo selaku Presiden Indonesia telahpun menerima permohonan maaf dan meminta agar rakyat Indonesia tidak membesar-besarkan hal ini lagi terutama di media sosial. Kesimpulannya, perkara-perkara yang boleh menyentuh sensitiviti negara seperti ini diharapkan tidak berulang lagi. Semua memainkan peranan, dari orang atasan hinggalah rakyat bawahan. Bertolak ansur dan sentiasalah berfikiran positif supaya keharmonian dapat dikekalkan.

Kata Wonder Pets: “apa yang penting? Kerjasama”.


15 Resipi Pastri Manis Yang Tidak Perlukan Ketuhar

Kecur air liur melihat coklat yang meleleh.

15 pastri yang akan menjadi 15 sebab untuk anda gembira. Bayangkan tanpa ketuhar pun, anda dapat menikmati 15 kudapan yang sungguh menggiurkan. Sedap, mudah dan sangat cantik. Apa tunggu lagi, mari kita mulakan.

Bar mudah ini boleh disediakan kurang daripada 10 minit! Resipi di sini.

Bukan sekadar cookie dough biasa.. tetapi cookie dough mentega kacang! Resipi di sini.

3 bahan sahaja dan tidak perlukan ketuhar! Anda pasti gembira! Resipi di sini.

Sangat mudah, anak anda pun boleh buat. Resipi di sini.

Kek fudge ini mempunyai raspberi dan badam. Resipi di sini.

Bar yang berwarna menarik ini adalah natural dan bebas gluten. Resipi di sini.

Ini adalah bar tanpa bakar yang paling popular sepanjang masa. Resipi di sini.

Bar tanpa bakar ini mempunyai rasa yang menakjubkan! Resipi di sini.

Semua akan menyukai biskut comel ini. Resipi di sini.

Bar kek keju pun boleh dibuat tanpa membakar! Resipi di sini.

Sedap dimakan dan sedap dipandang. Resipi di sini.

Lapisan demi lapisan kenikmatan coklat. Resipi di sini.

Lebih coklat dan lebih mentega kacang! Resipi di sini.

BACA Lagi: 21 Idea Roti Bakar Penuh Tenaga

Dan juga: 5 Resipi Minuman Di Waktu Sahur Yang Akan Menyegarkan Anda Sepanjang Hari

LIKE dan FOLLOW Vocket di Facebook serta Instagram


Bendera Malaysia Berkibar Di Gaza Selepas Halang Atlet Israel Masuki Negara

Bendera Malaysia kini terbang tinggi di Gaza sebagai tanda penghargaan rakyat Palestin terhadap sokongan Malaysia kepada negara berkenaan. Sebelum ini, Putrajaya telah mengumumkan akan mengharamkan penyertaan atlet Israel untuk menyertai 2019 World Para Swimming Championships yang akan diadakan di Kuching, Sarawak pada 29 Julai hingga 4 Ogos ini.

Palestinian sports community celebrates Malaysia's bold stand against Israeli occupation. Malaysian & Palestinian flags were flown in Yarmouk field, Gaza city along with slogans in support of Tun Mahathir @chedetofficial YB @saifuddinabd & YB @SyedSaddiq #BDS @BDSmovement pic.twitter.com/2UZmjd5lfy

— Muslim Imran (@muslim4islam) January 20, 2019

Bersebelahan bendera Malaysia, terdapat tulisan yang berterima kasih kepada Malaysia yang sentiasa teguh berdiri mempertahankan Palestin.

Manakala di Stadium Yarmouk (stadium tertua di Gaza), peminat bola sepak Palestin turut mengibarkan Jalur Gemilang semasa perlawanan bola sepak yang berlangsung pada hari Sabtu lalu.

Football fans in Gaza, Palestine celebrate Malaysia's bold anti- Israeli apartheid stand.Vid from Yarmouk football field, Gaza city.#BDS @PCOMalaysia @BDSmovement @chedetofficial @SyedSaddiq @saifuddinabd @MalaysiaMFA @bernamadotcom @PMOMalaysia @SinarOnline @NST_Online pic.twitter.com/pQQ52FZS1I

Dalam satu kenyataan Menteri Belia dan Sukan, Syed Saddiq Syed Abdul Rahman berkata Israel bersifat hipokrit dengan mengecam keputusan yang telah dibuat kerajaan Malaysia. Tahniah buat kerajaan Malaysia kerana tidak tunduk dengan desakan dari luar.

. @SyedSaddiq ’s response to Israel regarding its hypocrisy is a bold move. Hopefully other nations will follow suit. Newfound respect towards the sports minister we deserve. I STAN! pic.twitter.com/Hq7Ez1Clk4

— Lajuju Manoban 🖤💗 (@arxxxxmand) January 19, 2019


Saya Akur Dengan Jawapan Nenek Tentang Bendera Malaysia Dan Hari Merdeka

Kita semua maklum bahawa Ogos 2017 adalah bulan kita menyambut kemerdekaan negara yang ke-60. Walau bagaimanapun, sedikit menyedihkan apabila kita lihat semangat patriotisme dalam kalangan masyarakat Malaysia semakin merosot. Baik muda ataupun dewasa.

Tidak mahu menyentuh aspek yang lebih mendalam, cukuplah kita lihat sendiri berapa ramai sahajakah yang masih mengamalkan budaya mengibarkan Jalur Gemilang di rumah, pejabat dan kereta masing-masing.

Ternyata jumlahnya mengecewakan. Maka apa yang patut kita lakukan? Hayati perbualan ini.

“Nenek seorang je ke yang pasang bendera dekat rumah?”

Itu soalan saya kepada nenek sewaktu pulang ke kampung di Taman Desa Rhu, Seremban baru-baru ini selepas melihat hanya rumah beliau sahaja yang memasang bendera penuh di sekelilingnya. Meriah! Macam di Dataran Merdeka.

“Nenek memang suka pasang bendera kalau bulan Merdeka. Rasa pelik bila rumah kosong. Dulu waktu kami kecil memang dah jadi kebiasaan meriahkan rumah dengan Jalur Gemilang. Kami semua semangat nak sambut merdeka!”

Nenek menjawab soalan saya dengan mudah. Tidak berpuas hati, saya bertanya lagi.

“Tak rasa pelik ke nenek seorang je yang pasang bendera? Orang lain buat tak kisah pun. Macam dah lupa je pasal hari Merdeka.”

Ini jawapan nenek yang menarik perhatian saya.

“Apa nak peliknya. Itu bendera negara kita bukan negara orang lain. Kena la bangga. Kalau rumah orang lain tak nak pasang tu hal mereka, yang penting biar nenek buat dulu.”

Tidak sempat saya mencelah, nenek menambah.

“Biar kita pasang dulu, tak apa. Jangan malu. Kita tak perlu sibuk tengok dan salahkan orang lain kenapa dia tak buat tapi kita buat. Kita perlu jadi contoh. Lama-lama nanti orang lain ikutlah. Itu cara paling mudah kita nak didik orang Malaysia ni. Perlu ada seorang yang menjadi contoh. Siapa dia? Kitalah!”

Saya akur dan rasa bangga dengan penjelasan nenek yang sudah menjangkau usia 70-an itu. Benar apa yang dikatakan. Menunjukkan contoh dan tauladan baik adalah jalan paling mudah dan halus untuk kita memperbaiki masalah hilangnya semangat patriotisme yang sedang melanda masyarakat Malaysia.

Tidak perlu kita menuding jari dan meletakkan kesalahan ini kepada sesiapa kerana diri kita sendirilah sebenarnya jalan penyelesaiannya.


Bendera Parti Politik Malaysia Didakwa Berkibar Di Stadium Piala Dunia Qatar Cetus Pertikaian Ramai

Pada minggu ini ada dua perkara yang menjadi ‘demam’ di kalangan rakyat Malaysia, iaitu keputusan Pilihan Raya Umum Ke-15 (PRU15) dan Piala Dunia Qatar.

Baru-baru ini satu akaun TikTok @scrap_metall berkongsi satu rakaman video pendek berdurasi 14 saat di mana ada seorang lelaki mengibarkan bendera politik Malaysia di Piala Dunia Qatar.

penyokong tengah fikir bendera apa dia ankat itu🤣🤣🤣

♬ Lagu Piala Dunia Qatar Word Cup (Cover) – Onel1443

Perkongsian video itu telah menarik perhatian pengguan TikTok yang lain. Ramai yang berbangga bendera parti politik yang menang besar dalam pilihan raya umum berkibaran di negara orang sambil diperhatikan oleh penonton bola sepak yang lain.

Namun, ada yang berpendapat bahawa bendera politik itu cumalah suntingan video sahaja. Bagaimanapun ramai mendakwa sangat sukar untuk menyunting video tersebut sehingga nampak real seperti itu.

Setakat artikel ini ditulis, hantaran video itu telah mendapat lebih 60,000 tanda suka, 800,000 tontonan dan ribuan komen yang masih mempertikaikan ‘keaslian’ bendera tersebut.

Untuk makluman, sebarang barangan yang memaparkan perkataan/imej dengan bersifat politik merupakan salah satu daripada senarai barangan yang tidak boleh dibawa masuk ke dalam stadium sepanjang Piala Dunia berlangsung.

Dalam pada itu, anda boleh lihat cara untuk menonton perlawanan-perlawanan LIVE di telefon pintar selama satu bulan ini atau baca perkembangan terkini dan statistik eksklusif Piala Dunia Qatar di vocketfc.com.


Benedict Cumberbatch Jadi Wira Selamatkan Mangsa Ragut

Pelakon Benedict Cumberbatch telah diangkat sebagai ‘wira’ sebenar selepas menyelamatkan seorang penunggang basikal dari sekumpulan penyamun.

Pelakon British berkenaan yang terkenal Sherlock Holmes dan Doctor Strange ketika itu bersama beliau berada bersama isterinya berada dalam Uber melompat keluar untuk menyelamatkan penghantar makanan dari syarikat Deliveroo berdekatan kawasan Baker Street, London yang juga merupakan lokasi penggambaraan drama siri Sherlock Holmes.

Menurut saksi, mangsa diserang oleh dua orang lelaki. Ketika Cumberbatch mahu membantu, penyerang dilaporkan cuba menumbuk Cumberbatch tetapi kemudiannya melarikan diri apabila mereka mengetahui siapa yang menghalang mereka tanpa mencuri apa-apa.

Deliveroo turut memuat naik status untuk mengucapkan terima kasih di laman Twitter.

Thank you Benedict Cumberbatch for your brave actions. Deliveroo riders are heroes – their safety is our priority and any violence against them is totally unacceptable. So on behalf of everyone at deliveroo: thank you. pic.twitter.com/NGCkQB3z7J

Benedict Cumberbatch jumped out of a taxi near Baker Street to save a Deliveroo cyclist from 4 muggers.

— Dr Lauren Gavaghan (@DancingTheMind) June 2, 2018

Hero di dalam dan di luar filem. Cumberbatch memang seorang yang berani dan hebat.


Firma Di Bengaluru Dan Chennai Isytihar Cuti Sempena Kabali

Peminat-peminat superstar Rajinikanth memang menggilai filem terbaru beliau, Kabali.

Disebabkan demam Kabali yang teruk, beberapa syarikat di Bengaluru dan Chennai mengumumkan hari cuti pada 22 Julai, iaitu tarikh tayangan perdana filem itu.

BACA: Bagaimana Filem Rajinikanth Memasuki Jepun Dan Menghuru-Harakan Seluruh Dunia

Langkah ini diambil selepas syarikat menyedari bahawa kakitangan mereka secara beramai-ramai merancang mengambil cuti untuk menonton filem gangster itu, mengikut Hindustan Times.

“Saya dapat rasakan keghairahan pekerja-pekerja saya (untuk menonton Kabali). Oleh kerana saya tidak mahu menghadapi masalah akibat ketidakhadiran pekerja yang mana mereka akan memadam telefon, saya mengisytiharkan 22 Julai sebagai hari cuti,” kata seorang jurucakap daripada Opus Waterproofing.

Ini salah satu pengumuman syarikat yang dikongsi di internet:

Meanwhile, a company has declared a holiday for staff to enable they watch #Kabali on first day of its release. pic.twitter.com/SE1v87hi4z

— Manish Mishra (@mannshandilya) July 20, 2016

Too much pressure to give a leave on #Kabali release on July 22nd. What to do? :-) https://t.co/RPKp3Eg2E3

— Dhunji S. Wadia (@dhunji) July 19, 2016

Lol #Kabali is releasing on 22 and companies in Bangalore and Chennai have declared holiday!Only Rajni Sir can do it!That 2 with a teaser!

— The Last Leaf… (@Neo_classico) July 20, 2016

Bollywood movies release on holidays While holiday is declared when a #Rajnikanth movie gets released. #Kabali pic.twitter.com/vexVU8EGux

— Dhunji S. Wadia (@dhunji) July 20, 2016

Apa kata warga internet tentang peristiwa ini.

Bollywood releases movie on holiday, Rajinikant releases movie & it becomes holiday#Kabali #Rajnikant

Love to both… us fans make merry either ways @BeingSalmanKhan @superstarrajini ?? #Sultan #Kabali pic.twitter.com/TlvPoUe9BN

— Girish Johar (@girishjohar) July 20, 2016


Bengang Harga Barang Terus Naik, Adun Perak Bawa Ayam Segar Masuk Sidang DUN

Seorang Anggota Dewan Undangan Negeri (Adun) Perak mengejutkan orang ramai apabila membawa keluar ayam segar untuk membantah harga ayam yang semakin tinggi. Tiga jam selepas mesyuarat, wakil Hulu Kinta Muhamad Arafat Varisai Mahamad menarik ayam keluar dari bungkusan hitam sambil mempamerkan kepada 58 adun yang lain.

“Untuk makluman, sebelum 7 Disember harga ayam ayam lebih RM10 sekilogram. Selepas 7hb, harga siling baharu diperkenalkan untuk ayam iaitu RM9.35,” katanya sambil memegang leher ayam. Harga ayam itik terus meningkat daripada purata RM7 sekilogram ayam pada April kepada RM10 pada November.

Hulu Kinta ADUN Muhamad Arafat brought a chicken to the Perak 2022 Budget debate today, to reprimand state exco Razman Zakaria over the lack of effort to manage the price of rising goods.

He says there needs be better understanding of the suffering it has caused for the people. https://t.co/VKx3dW2dEB pic.twitter.com/1DLoYuUQh3

“Saya terpaksa membawa ayam ini ke sini kerana tiada apa yang dilakukan mengenai kenaikan harga ayam dan itik,” katanya sambil menambah bahawa skim harga baharu yang bertujuan untuk mengurangkan kos runcit tidak membantu rakyat kecuali meningkatkan keuntungan bagi penjual.

“Harga baharu itu ditentukan daripada harga yang telah meningkat,” kata Muhamad, sebelum memasukkan semula ayam itu ke dalam begnya sambil kedengaran suara yang menyuruhnya masak rendang dengan ayam tersebut.

Kebanyakan rakyat Malaysia yang menonton rakaman itu dalam talian berasa terhibur dengean telatah Muhamad. Sebahagian pula menyifatkan bahawa tindakan beliau tidak akan memberi kesan kepada harga barang sudah melambung tinggi.

YB Arafat, ADUN Hulu Kinta bawa ayam masuk dalam DUN Perak pula 😅 pic.twitter.com/p6dKmFDTMc

— Amirrul Rabbani 🇲🇾 (@amirrulrbbni) December 14, 2021

Bengang dengan Exco KPDNHEP tak cari jalan penyelesaian isu harga ayam, seorang wakil rakyat, YB Hulu Kinta membawa masuk ayam ke dalam sidang DUN negeri 😂 #Perak pic.twitter.com/rw18LBsw3s

— MohdFaizalHassan 🇲🇾 (@f4izalhassan) December 14, 2021

20 azam mudah untuk rakyat Malaysia menjadi bangsa lebih bertamadun. Untuk bacaan lanjut, klik pautan di bawah untuk membaca.

20 Azam Mudah Untuk Rakyat Malaysia Menjadi Bangsa Lebih Bertamadun

Pengumuman Buat ‘Coffee Addict’, Harga Minuman Kegemaran Anda Bakal Naik Harga


Bengang! Order Barang Online Benda ‘Pelik’ Pula Yang Diterima. Ini Tips Agar Tidak Ditipu

Anda pasti sudah biasa dengan pembelian online. Ia merupakan trend yang terkini bagi masyarakat sekarang. Namun kadang-kala apa yang anda order, lain pula yang anda terima.

Bayangkan jika anda order smartphone tapi yang anda terima ‘batu’ dan ‘sabun’!

Siapa pun akan rasa tertipu bila kejadian seperti ini berlaku. Penipuan seperti ini bukan hanya berlaku di Malaysia tapi juga di negara lain.

Pembelian online batu dan sabun ini berlaku di India.

Kami ingin kongsikan tips berikut agar anda tidak mudah lagi di tipu oleh penyangak cyber ini :

1. Jika pembelian di buat di laman web penjual, google dulu dan cek latar belakang owner website tersebut. Jika mereka pernah melakukan penipuan, kemungkinan besar pasti ada yang telah berkongsi pengalaman mereka sama ada di forum, blog atau website lain.

2. Jika pembelian dilakukan di laman bidaan seperti Ebay atau Amazon.com, semak feedback dan sejarah jualan si penjual. Jika banyak negatif feedback, hentikan niat anda untuk membeli dari penjual tersebut. Cari saja penjual lain.

3. Harga tak masuk akal dan terlalu murah. This is too good to be true. Lupakan saja niat nak membeli jika harga terlampau murah. Selamatkan duit anda. Beli saja dari pengedar dan wakil jualan yang dilantik oleh pengeluar barangan tersebut.

Harapan kami tips di atas membantu anda, pembaca TheVocket.com yang sangat kami hargai.


Bengang Penyakit Isteri Jadi ‘Bahan Gurauan’, Will Smith Tampar Chris Rock Di Anugerah Academy

Sebuah berita yang mengejutkan dalam industri Hollywood apabila anugerah Academy Award ke-94 atau lebih dikenali sebagai Oscar yang baru sahaja berlangsung telah berakhir dengan buah mulut daripada penoton serta para netizen apabila Chris Rock dilihat ditampar oleh pelakon popular Will Smith sewaktu penyampaian anugerah.

Difahamkan isu ini bermula apabila Chris Rock yang hadir ke pentas bagi menyampaikan anugerah dokumentari terbaik tampil membuat jenaka yang melibatkan isteri Will Smith yang kini botak berikutan penyakit alopecia yang dialami.

BREAKING: Will Smith hits Chris Rock at the Oscars for making joke about his wife.

"Keep my wife's name out your fucking mouth," he adds. pic.twitter.com/VVZG2eflHe

Jenaka yang dilakukan sekaligus membuatkan Will Smith bangun dari tempat duduk beliau serta berjalan ke arah Chris Rock sebelum menampar muka Chris Rock.

Situasi yang dianggap sekadar ‘jenaka’ oleh sesetengah penonton menjadi tegang apabila Will Smith dengan nada penuh berang memaklumkan kepada Chris Rock untuk tidak lagi membincangkan soal isterinya. Chris Rock kemudiannya dilihat tergamam seketika sebelum kembali mendapat rentak untuk meneruskan penyampaian.

Insiden yang berlaku sekaligus membuat para penonton dan netizen berteka-teki sama ada insiden tersebut sengaja dilakukan dalam menaikkan rating anugerah tersebut atau sebaliknya. Berikut merupakan respon netizen terhadap kes yang berlaku.

Chris Rock has a good chin or Will Smith hits like a girl. Or both are just paid actors hired by the Oscars to pump up their dying ratings. #Oscars finally trending #WillSmith #ChrisRock https://t.co/a3AlQJik5y

*If this is real* I think Will Smith overreacted. You might not like the joke but there is no need for that. Chris Rock is a comedian after all and he has said worse. Is there no room for comedy? So sad and disappointing #Oscars https://t.co/HXap1TYHxc

— Browerti Koffah (@BrowertiKoffah) March 28, 2022

Is it a fake or not 😭 how come Chris can stay calm when this happened? https://t.co/ZsRwUpowze

— Errahaas🧣 (@zuhairahhusna) March 28, 2022

Dilaporkan Kehadiran Will Smith pada anugerah tersebut berikut pencalonan beliau buat kali ketiga di mana beliau berjaya merangkul anugerah sebagai pelakon terbaik dan Best Picture menerusi lakonannya sebagai Richard Williams dalam filem King Richard.

Sebuah lagi berita gembira buat industri animasi tanah air, siri animasi Mechamato dilaporkan berjaya menambat hati penonton di Jepun selepas seminggu ditayangkan di negara berkenaan.

‘Bersedia Eksport Karipap’- Netizen Bangga Siri Mechamato Terima Sambutan Hangat Di Jepun

Pavilion KL ‘Diserang’, Orang Ramai Beratur Untuk Jam Tangan Edisi Khas Omega x Swatch

Kontrak Sewa Tamat, Pasangan ‘Crazy Rich Malang’ Mengaku Berbohong Beli Jet Peribadi


Bengang Sering Disaman, Lelaki Ini Turun Ke Bangi Menjejak ‘Kembar’ Keretanya

Pastinya ramai yang tidak senang jika sering pandu secara berhemah namun kerap kali menerima surat saman kerana memandu melebihi had limit serta beberapa kesalahan lain. Lebih pelik, lokasi kesalahan yang direkodkan belum pernah dijejaki anda.

Itulah yang terjadi kepada seorang pemilik kereta Mazda 6 di Johor yang sering menerima surat saman dengan rekod kesalahan lokasi yang tidak dilalui beliau.

Menurut laman Facebook Info Roadblock JPJ/Polis, lelaki ini yang sudah tidak tahan kerap disaman ini telah memilih untuk memandu dari Johor ke Bangi semata-mata untuk menemui pemilik kereta klon atau ‘kembar’ keretanya.

Alangkah terkejutnya apabila bukan sahaja model dan warna kereta yang sama, malah nombor plet serta cukai jalan yang tertera juga menunjukkan angka serta nombor yang sama. Difahamkan tindakan telah diambil terhadap pemilik kereta klon ini.

Berdasarkan isu yang berlaku, para netizen seolah tertanya-tanya ‘dalang’ di sebalik isu kereta klon ini sehinggakan kereta klon Mazda ini mampu memiliki cukai jalan yang sama seperti kereta tulen. Tidak kurang juga yang mengecam pemilik kereta klon ini yang menyusahkan pemilik asal melalui kesalahan trafik yang dijalankan.

Kemas kini: Berdasarkan laporan terbaharu daripada Berita Harian, difahamkan kereta ini bukanlah kereta klon sebalikny adalah kereta yang dicuri.

Tular pada awal bulan lalu apabila JPJ Melaka melelong 153 kenderaan bermula dengan bidaan serendah RM6 sebuah.

JPJ Melaka Lelong 153 Kenderaan Bermula Dengan Bidaan Serendah RM6 Sebuah

‘Macam Tin Milo’, Ini Sebabnya Kereta Tempatan Sengaja Direka Untuk Mudah Kemek


Ada Impian Memasak Sehebat Chef Wan? Sertai Bengkel Memasak Percuma The Wan & Only

Kalau sebut sahaja nama Datuk Chef Wan, mesti anda akan terbayang keletahnya memasak di pelbagai rancangan masakan sambil berceloteh. Bermula dari seorang chef, kini, Chef Wan sudah dikenali di peringkat antarabangsa setanding dengan nama-nama besar seperti Jamie Oliver, Gordon Ramsay dan Martha Stewart.

Walaupun kehebatannya diiktiraf di seluruh dunia, tetapi beliau tidak pernah lokek untuk berkongsi ilmunya dalam bidang masakan. Yang lebih mengujakan, kini, anda boleh sertai kelas masakan yang akan diajar oleh Chef Wan sendiri. Berminat untuk sertai? Berikut adalah cara-caranya.

Kalau selama ini kita sering tonton di kaca televisyen, inilah masanya untuk anda berjumpa dengan Chef Wan secara dekat dan mempelajari pelbagai ilmu kuliner, resipi dan tips memasak di bengkel memasak The Wan & Only. Mana tahu, selepas ini masakan anda setaraf dengan hotel lima bintang.

Selain bengkel memasak, terdapat juga bengkel Little Chef, dimana anak-anak anda juga berpeluang untuk mempelajari cara-cara membuat biskut.

Bukan itu sahaja, buat anda yang gemar membuat biskut, apa kata ajak kawan-kawan dan keluarga untuk menyertai Bengkel Menghias Biskut. Nanti boleh tunjukkan bakat terpendam menghias biskut dan lihat biskut siapa yang paling cantik.

Berikut adalah butiran dan jadual penuh di bawah:

Tarikh: 15 Ogos 2020Masa: 12 tengah hari – 6 petangTempat: Gamuda Gardens Experience Gallery

12 tengah hari: Sesi pendaftaran. Aktiviti dimulakan.– Bengkel Menghias Biskut (150 orang)– Bengkel Little Chef (1 jam)– Food truck– Buih gergasi

2 petang– Demonstrasi masakan dan temu ramah oleh Chef Wan (boleh ditonton melalui Facebook Live di Facebook Gamuda Land)– Bengkel Little Chef (1 jam)

4 petang– Demonstrasi masakan oleh Chef Wan– Bengkel Little Chef (1 jam)

Jika tidak berpeluang ke sini, anda juga boleh mengikuti bengkel memasak Chef Wan melalui Facebook Live dari halaman Facebook Gamuda Gardens pada pukul 2 petang pada hari yang sama.

Buat yang sedang mencari rumah idaman, unit JOYA memang pilihan yang tepat dan sempurna buat anda seisi keluarga. Kediaman 2 tingkat super-linked ini direka dengan susun atur dalaman yang luas dan praktikal serta mempunyai bahagian luar rumah yang lapang, sesuai dengan kehendak keluarga moden masa kini.

Terletak di Gamuda Gardens, JOYA juga merupakan kawasan kediaman berkepadatan rendah dan berpagar, sekaligus menjanjikan persekitaran yang tenang dan lebih selamat untuk diduduki seisi keluarga. Anda juga boleh menikmati kemudahan Taman Permainan Kanak-Kanak dan Taman Keluarga tanpa rasa bimbang.

Tak hairanlah kalau JOYA dinobatkan sebagai penerima anugerah The best landed property by starProperty Award 2020!

Miliki unit kediaman JOYA sekarang dan nikmati promosi Keep Cash Get Rewards.

Yang lebih menarik, kini anda boleh miliki rumah impian di Gamuda Gardens dan nikmati ansuran sehingga 8 bulan dari mereka.* Anda juga berpeluang untuk mendapatkan duti setem percuma dan MOT.

*Tertakluk kepada terma dan syarat. Tertakluk kepada Warta Kerajaan HOC 2020 dan Dasar Pinjaman Bank.

Ketahui juga tiga jenis hartanah di Malaysia yang adna wajib tahu sebelum membeli rumah.

3 Jenis Hartanah Di Malaysia Yang Anda Wajib Tahu Sebelum Beli Rumah

Rakyat Malaysia Kuasai Pemilikan Hartanah Mewah Di London


10 Etika Menaiki MRT Supaya Kita Jadi Warga Berkelas Dunia

MRT yang merupakan pengangkutan awam terbaru mula beroperasi pada minggu lepas membuatkan kita rasa ingin cuba menaikinya.

Namun begitu, semalam beberapa akhbar telah melaporkan kerosakan dan vandalisma yang dilakukan oleh segelintir penumpang MRT. Kejadian ini menyebabkan ramai pihak melahirkan rasa marah dan kecewa mereka terutama di media sosial. Malahan sewaktu mendengar ulasan seorang pegawai tinggi MRT Corp di sebuah stesen radio, beliau turut tidak menyangka kejadian seperti ini boleh berlaku.

Baca: Vandalisme MRT: Bagaimana Mahu Buang Minda Kelas Ketiga

Sebagai seorang yang pernah menggunakan pengangkutan awam di luar negara termasuk di Jepun, saya ingin berkongsi 10 etika berikut yang boleh kita praktikkan sewaktu menggunakan kemudahan awam di negara ini terutama sewaktu naik MRT, LRT dan komuter.

1. Berdiri di luar garisan kuning sewaktu menunggu keretapi tiba

Perkara asas, tapi ramai yang ambil ringan. Tujuan garisan kuning dibuat agar kita berdiri di jarak dan ruang yang selamat terutama ketika keretapi sedang bergerak. Ia adalah untuk tujuan keselamatan.

Sebelum masuk ke dalam keretapi, beratur di tepi kiri dan kanan pintu, dan beri laluan kepada penumpang yang ingin keluar dahulu.

2. Tidak makan dan minum di dalam keretapi

Makan dan minum di dalam keretapi bukanlah satu sikap yang baik. Di samping itu, ini juga dapat mengelak dari makanan dan minuman tertumpah hingga mengotorkan kerusi dan lantai keretapi. Makanan yang tertumpah juga akan menyebabkan bau yang kurang menyenangkan di dalam gerabak yang terlibat.

Di Jepun, memang tak akan jumpa orang makan di dalam keretapi kecuali bagi keretapi jarak jauh yang menyediakan gerabak khas untuk menjual makanan.

Hormati privasi penumpang lain, letak tetapan senyap di bunyi telefon anda. Jika ada yang menghubungi sewaktu anda di dalam keretapi, minta mereka hantar mesej atau hubungi mereka selepas anda tiba di stesen yang dituju. Tak ada pun orang nak tau hal peribadi anda sebenarnya.

4. Priority seating (tempat duduk untuk warga emas, OKU, wanita hamil dan ibu yang membawa bayi)

Jika kerusi ini kosong sewaktu kita naik, tidak bermakna kita yang normal ini ada hak untuk duduk di kerusi tersebut. Ia dikhaskan untuk 4 kategori penumpang ini dan bukan untuk kita.

Tahu apa erti merampas hak orang lain? Salah satunya duduk di kerusi beginilah. Apatah lagi bila ada yang buat-buat tidur atau pura-pura khusyuk main hp bila nampak penumpang yang sepatutnya duduk di situ naik.

Di waktu puncak, keretapi selalunya padat dengan penumpang yang bergegas mahu ke tempat kerja atau pulang ke rumah. Selepas naik, usah berkumpul di depan pintu. Kesian kepada penumpang lain yang juga ingin naik ke gerabak yang sama. Mereka pun nak pergi kerja atau balik ke rumah seperti kita juga.

Undur dan masuk ke bahagian dalam agar yang lain juga dapat naik.

Dah dapat duduk, kita letak beg pula di kerusi sebelah. Wah sedap sungguh ye. Kesian penumpang lain yang nak duduk tapi beg kita dah jadi penumpang tambahan. Beg kita boleh diriba atau diletakkan di bahagian bawah kerusi. Beri peluang orang lain untuk duduk juga.

Sama ada plastik barang, pembalut coklat atau suratkhabar, bawa bersama ketika turun dan buang di dalam tong sampah. Barulah namanya warga yang bertanggungjawab. In short, jangan tinggalkan ‘harta’ kita di dalam keretapi.

Ye, kita sedang borak sakan dengan member semasa naik MRT. Tapi itu bukan lesen untuk kita bercakap dengan kuat, apatah lagi ketawa terbahak-bahak hingga menganggu penumpang lain.

Kita orang Timur kaya dengan adat sopan. Maka ia sepatutnya dibawa sewaktu di dalam MRT juga. Berbual lah dengan perlahan.

9. Didik anak dari kecil bagaimana guna kenderaan awam

Ah, ini satu perkara yang saya pernah nampak di depan mata (dalam komuter) bila kanak-kanak dibiarkan main cop tiang oleh ibubapa sewaktu di dalam keretapi. Bayangkan apa boleh jadi jika tiba-tiba keretapi brek mengejut. Ada yang bakal cium dinding atau lantai keretapi beserta pakej kecederaan.

Itu belum dikira bila ada yang membiarkan anak bergayut di tempat memegang tangan yang disediakan bagi mereka yang berdiri.

Kepada para ibubapa, awasi dan ajar anak kita behave sewaktu menggunakan kenderaan awam. Bak kata pepatah, nak melentur buluh kena buat dari masa ia masih rebung. Mahu lahirkan warga bertanggungjawab, didik anak kita dari kecil.

Kita bayar tiket tak bermakna kita ada hak untuk berbuat sesuka hati dan merosakkan kenderaan awam. Ia disediakan untuk kegunaan umum dan sewajarnya sebagai penumpang, kita menggunakannya dengan penuh rasa tanggungjawab dan berhemah.

Malaysia kini sedang menuju ke arah penyediaan prasarana dan pengangkutan awam yang lebih efisyen. Seharusnya sebagai rakyat, kita perlu ada rasa tanggungjawab untuk turut menjaga dan menghargai kemudahan yang disediakan.

Nak bina MRT dari awal hingga siap bukan sekejap tapi ambil masa 4 tahun. Memang lama dan memakan kos yang banyak. Anda boleh lihat gambar yang dikongsikan oleh pembaca Vocket sewaktu projek MRT sedang dibina.  Bukan kerja senang.

Saya mengimpikan satu hari nanti rakyat negara ini dipuji oleh para pelawat dan pelancong asing kerana disiplin, kebersihan dan sikap sopan santun yang dijadikan amalan seharian. Gila tak bangga bila ada yang cakap – aku dah pergi negara kau. Sungguh aku kagum bukan saja dengan kecantikan dan kebersihannya, tapi juga kerana sikap dan disiplin orang Malaysia.

Ha, itulah yang kita nak. Asyik puji Jepun saja. Cuba kita pula bawa perangai pembersih dan sopan santun Jepun tu ke dalam diri. Boleh?


Protected: 15 Sebab Samsung Galaxy Note 5 Lebih Berbaloi Yang Orang Bukan Geek Nak Tahu

This content is password protected. To view it please enter your password below:


Bentley Hasilkan ‘Stroller’ Edisi Khas, Dijual Pada Harga RM2,500

Bentley baru sahaja mengeluarkan satu kerusi bayi dengan reka bentuk khas yang dinamakan 6-in-1 Stroller Trike dengan warna gelap hitam yang garang dan menawan.

Tujuan mereka hanya satu, untuk menarik perhatian kumpulan pengumpul kereta dan juga para pengguna Bentley yang hadir daripada kalangan ibu bapa. Reka bentuk ini mampu menampung anak mereka dari enam bulan sehingga empat tahun.

Edisi khas kali ini hadir dengan tempat pemegang cawan, bakul simpanan, tempat menolak, kanopi dan kerusi yang boleh berbaring.

Antara ciri-ciri halus yang ditambah adalah bingkai matte-black, disesuaikan dengan kain satin dengan sentuhan eko-kulit, benang emas disulam di sekitar tempat duduk, warna emas pada lambang Bentley dan roda replika GT.

6-in-1 Stroller Trike ini terhad kepada 570 unit sahaja dan dijual pada harga RM2,500. Buat anda yang berminat, boleh terus ke laman sesawang, Bentley Trike untuk maklumat lanjut.

Untuk mengetahui lebih lanjut mengenai Bentley, sila klik pautan di bawah.

Bentley Perkenal Buku Dokumentari Berharga RM1,060,704 Sempena Ulang Tahun Ke-100

Bentley Perkenal Model Mulsanne Speed ‘Beluga’ Edition


Bentley Perkenal Buku Dokumentari Berharga RM1,060,704 Sempena Ulang Tahun Ke-100

Bersempena dengan sambutan ulang tahun ke-100, Bentley melancarkan sebuah buku dokumentari khas yang mengandungi perkembangan jenama tersebut semenjak penubuhan 100 tahun yang lalu.

Buku dokumentari khas seberat 31 kilogram ini dihasilkan dengan kerjasama penerbit buku mewah, Opus. Mengambil inspirasi daripada identiti Bentley sebagai jenama kereta mewah terkenal di dunia, kulit buku ini dihasilkan menggunakan leather yang sama untuk menghasilkan rekaan dalaman Bentley.

Terdapat beberapa edisi mengikut harga berbeza diperkenalkan mengikut kemampuan peminat setia jenama ini. Hanya 500 buah “Centenary Edition” akan diperkenalkan pada harga $3,800 (~RM15,868), 1000 buah buku edisi “Mulliner Edition” pula akan dijual pada harga $16,000 (~RM66,816) manakala “100 Carat Edition” pula hanya akan dikeluarkan sebanyak 7 salinan pada harga $254,000 (~RM 1,060,704) setiap satu.


Bentley Perkenal Model Mulsanne Speed ‘Beluga’ Edition

Anda seorang boss yang handsome? Ini kereta untuk anda. Bentley Mulsanne Speed ‘Beluga’. Edisi terhad ini adalah rekaan dari division senireka syarikat itu, division Mulliner. Kereta ini dilengkapi dengan tayar kereta aloy 21-inch, kemasan kulit kualiti tinggi dan plat bertulis ‘Beluga’ di bahagian tepi pintu.

Bagaimana pula kepantasan kereta handsome ini? Ianya dilengkapi engin V8 6.75 liter, dapat bergerak dari 0-100km dalam masa 4.8 saat dan boleh mencapai kelajuan 305km/j. Buat masa ini tiada maklumat lanjut berkenaan kereta ini dan hanya gambar- gambar ini didedahkan oleh Bentley.


Bento Comel Untuk Suami Dan Anak Ini Akan Buat Anda Teruja

Perkongsian kali ini disumbangkan oleh Puan Nurul Akhmar.

Setiap hari beliau akan menyediakan bento untuk suami dan anak-anak. Makanan comel ala Jepun yang beliau sediakan ini pula kemudian akan dikongsi di timeline Facebook beliau setiap hari.

Puan Nurul bermurah hati berkongsi langkah-langkah membuat bento. Ikutinya di bawah.

1. Sediakan bahan-bahan seperti di atas. Nasi agak lembut sikit ye…. agak-agak suami dan anak makan banyak mana. Jangan letak seperiuk sudah.. itu untuk kenduri okeylah haha.

2. Kepal menggunakan sarung tangan plastik. Buatkan bentuk kepala, badan, tangan dan kaki.

3. Dapat 1 kepala, 2 badan dan 2 kaki kecil.

4. Susun seperti di atas. Gunakan seaweed buat bulatan di badan, anak mata, mulut, kening dan rambut.

Gunakan cheese slice untuk mata dan gigi. Carrot untuk hidung Olaf. Senang kan?..

5. Akhir sekali, susun lauk, buah, sayur dan manisan untuk anak-anak. Hiaslah makanan anak-anak dengan warna-warna makanan yang berbeza-beza. Hijau, merah, putih…. pasti anak-anak teruja dan gembira dengan hasil tangan ibu.

Memang menarik, kan. Kongsikan dengan kami hasil kerja anda!


Bentuk Baru Botol Pepsi Light Ini Sungguh Unik

Tidak pasti apa rational di sebalik reka bentuk botol air terbaru Pepsi ini yang berbentuk seperti ‘dumbbell‘. Kalau siapa yang pergi ke gym, pasti tahu tidak elok untuk minum air seperti ini ketika sedang bersenam kerana kandungan gas dan gulanya yang tinggi.

Walaupun rekaan ini adalah untuk Pepsi Light di mana kandungan kalori airnya rendah, air ini pasti tidak akan menjadi pilihan ramai. Tetapi jika rekaan ini dibuat untuk minuman tenaga seperti 100Plus atau Gatorade, barulah cool.

Agensi dari Brazil, AlmapBBDO adalah agensi yang mengeluarkan idea botol air ini. Tidak pasti sama ada ini adalah lawak April Fool dari Pepsi atau ianya memang akan dipasarkan kelak. Tapi secara logik, kalau isi pasir di dalam bekas ini, memang boleh jadi dumbbell. Unik juga idea Pepsi ini.